Иҫке торлаҡ өсөн яңы йорт - GTRK.TV — Новости Уфы и РБ\nИҫке торлаҡ өсөн яңы йорт.\nАвариялы һәм иҫке йортта йәшәгән кешеләрҙе күсереү программаһын ғәмәлгә ашырыу буйынса Өфө Рәсәйҙә алдынғылар иҫәбендә. Был күрһәткестәрҙең ҡалалағы торлаҡ төҙөлөшө менән берҙәм үҫеше лә сер түгел. Емерелеү хәүефе янаған йорттарҙағы фатир хужаларының мәнфәғәттәрен хәстәрләү иһә федераль закондарға ярашлы башҡарыла һәм яҡтарҙың ҡәнәғәт ҡалыуын күҙ уңында тота. Ғәмәлдә нисек? Комсомол урамындағы был кирбес өйҙөң емерек тип танылыуын унда йәшәгәндәр газеталағы белдереүҙән уҡып белгән. Фатир хужаларына хәҙер ҡала биләмәһендә яңы торлаҡ тәҡдим ителә. Күптәр иҫкене яңыға алмаштырырға риза.Был йорттағы 28 фатир хужаларының барыһы ла тиерлек тәҡдим ителгән шарттар менән килешеп күптән күсенеп киткән. Торлаҡ хеҙмәтләндергән өсөн хаҡ та түләп тормайынса, күрәһең. Юғиһә ошо квитанциялар эйәһен көтөп һаман йыйылып ятмаҫ ине. Светлана Латипова торлаҡ-коммуналь хеҙмәттәр өсөн айына 4700 һум түләй. Уның фатирының ике бүлмәле икәне шул квитанцияла ғына раҫ. Емерек тип танылған торлаҡ урынына яңыһын алыу хоҡуғын танытҡанда Светлананың ғаиләһе бары 18 квадрат метрға дәғүә итә. Яңы торлаҡ бирелә икән ул элеккеһенән кәм булмаҫҡа тейеш. Шул уҡ ҡала биләмәһендә һәм шул уҡ ҙурлыҡта. Тик закон сығарыусы был осраҡта дөйөм майҙанды күҙ уңында тота. Светлананың бәхетһеҙлегенә уның фатирындағы бүлмәләрҙе айырыусы стена документта күрһәтелмәгән. Тимәк, ике бүлмә барлығы раҫланмаған. Хакимиәт менән фатир хужалары араһында килешеүгә өлгәшелгәнсе Светлана ҡыҙы, улы, ейәне менән ҡараңғы, һалҡын өйҙә йәшәй бирә. Август аҙағындағы янғын сәбәпле бында электр энергияһын биреү туҡтатылған. Башҡалала емерек һәм йәшәү өсөн хәүефле, тип танылған башҡа йорттарҙа ла күсереүҙе көтөүселәр етерлек. Уларҙың мәнфәғәттәрен яҡлау менән даими шөғөлләнгән юристар фекеренсә, Өфөлә емерелеү хәүефе янай тип танылған йорттар ғәҙәттә яңы торлаҡ төҙөүсе ойошмалар биләмәһендә тора. Иҫке йорт хужаларына яңы торлаҡ улар иҫәбенә бирелә. Үҙҙәре төҙөгән йорттағы фатирҙарҙың квадрат метрын федераль закон талаптары буйынса 2016 йылда билдәләнгән 37 мең һумға һатырға төҙөүселәр әҙер түгел. Рәсәй торлаҡ кодексының 32-се статьяһы шәхси мөлкәттең дәүләт һәм муниципалитет ихтыяжында тартып алынған осрағында уның хужаһына фатирҙың баҙар хаҡын түләүҙе, күсенеүгә, документтар төҙөүгә киткән сығымдары ҡайтарыуҙы күҙ уңында тота. Тағы ла бер мөһим талап – милек хужаларына хакимиәттең был ҡарары тураһында бер йыл алдан хәбәр ителергә тейеш.\n06 сентября Башҡортостандың Ғәҙәттән тыш хәлдәр идаралығы юлдарҙа томан төшөүе хаҡында иҫкәртә


Шағир рухын шатландырып... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Шағир рухын шатландырып...\nШағир рухын шатландырып... 12.12.2018 // Әҙәбиәт\nШиғриәтте яратҡан һәр кем Рәшит Назаров ижады менән таныштыр. Уның фәлсәфәүи шиғырҙарын уҡып, берсә уйланаһың, берсә ғәжәпләнәһең. Ижады аша донъя, йәшәү матурлығын тояһың, үҙең эҙләгән һорауҙарға яуап табаһың.\nАуырғазы районының Төрөмбәт ауылы халҡы бөйөк шағир ерендә йәшәүе менән үтә лә бәхетле. Рәшит Назаровтың илһам сығанағы булған йәмле Өршәк буйҙарын күреү, ярындағы серле ҡамыштарына һоҡланыу, ялан-ҡырҙарын гиҙеү, шағир йөрөгән юлдарҙан йөрөү – ҙур ғорурлыҡ ул.\nЗыялы ауылдаштары, яҡташтары әҙәбиәт күгендәге яҡты йондоҙға тиң таланттың ижадын үлемһеҙ итеү теләге менән янып йәшәй. Уның тормош юлын сағылдырған стендтар райондағы музейҙарҙы биҙәй, ижадына арналған бихисап саралар мәктәптәрҙә, китапханаларҙа ойошторола.\nБыйыл да, былтырғы башланғысты дауам итеп, Талбазы башҡорт гимназияһында “Назаров уҡыуҙары” үтте. Әлшәй, Ҡырмыҫҡалы, Ғафури, Дәүләкән райондарынан һәм Стәрлетамаҡ, Ишембай ҡалаларынан оҫта шиғыр һөйләүсе йөҙгә яҡын уҡыусы килде. Был мәртәбәле сараға Өфө ҡалаһынан яҙыусылар, билдәле шәхестәр саҡырылды.\nТәүҙә “Киң мәғлүмәт сараларының үҫеп килгән быуынды тәрбиәләүҙәге роле” темаһы буйынса фекер алышыу эшлекле һәм йәнле барҙы. “Башҡортостан уҡытыусыһы” журналының баш мөхәррире Салауат Кәримов үҙ сығышында уҡытыусыларҙы журнал биттәрендә аралашыуға саҡырҙы.\n– Иҫәп өсөн генә яҙылыуҙы хупламайым, журналды бөтә педагогтар өсөн тәжрибә майҙансығына әйләндереү – беҙҙең төп бурыс. Интернет селтәрендә булмаған мәғлүмәтте бары беҙҙең журналдан табырлыҡ итеп эште ойошторғанбыҙ, – тине ул.\nТиражы ун дүрт мең данаға еткән был баҫма уҡытыусыларҙың өҫтәл китабы, педагогик эшмәкәрлектә ҙур таяныс булып тора. Стәрлетамаҡ ҡалаһының Ж. Кейекбаев исемендәге гимназия уҡытыусыһы, журналдың әүҙем хәбәрсеһе З. Шәрәфетдинова: “Йәш уҡытыусыларға ярҙамға килерлек материал күберәк булһын ине”, – тигән теләк белдерҙе. “Ағиҙел” журналының проза бүлеге етәксеһе Салауат Әбүзәров журналдың уҡытыусылар өсөн әһәмиәтен һәм әҙәби әҫәрҙәрҙең ҙур тәрбиәүи сара икәнен билдәләне.\n– “Аҡбуҙат” журналы – балаларҙың яратҡан баҫмаларының береһе. Ул сағыу төҫө, мауыҡтырғыс йөкмәткеһе менән кескәйҙәр күңеленә үтеп инә.\nРедакция коллективы журналды ҡыҙыҡлы һәм уҡыусының иғтибарын йәлеп итерлек итеп сығарыуға ҙур көс һала. Тик ҡайһы бер ғаиләләр, журналға яҙылмайса ҡалып, балаһын рухи аҙыҡтан мәхрүм итеүен аңламай, – тине баш мөхәррир Тамара Юлдашева.\nТалбазы башҡорт гимназияһы уҡытыусыһы Айгөл Сатлыҡованың уҡыусылары – журналдың яҡын дуҫтары. Улар ижад иткән әкиәттәр, хикәйәләр, шиғырҙар, һүрәттәр журнал биттәрендә донъя күрә.\n– Был балаларҙы дәртләндерә, төрлө конкурстарҙа еңеп призлы урындар яулау яңы үрҙәргә ҡанат ҡуя, – тине Айгөл Сыңғыҙ ҡыҙы.\nКонференцияны алып барыусы БДУ- ның Стәрлетамаҡ филиалы доценты Ләйлә Солтаҡаева гәзит-журналдарҙың беҙҙең йәмғиәттә ҙур роль уйнауы хаҡында һөйләне, һуңғы йылдарҙа тираждарының кәмеү сәбәптәрен барланы.\n– Һәр яҙыусыға фатиханы гәзит-журнал бирә. Кешелек йәмғиәте ниндәй осорҙа йәшәһә лә, идеология менән йәшәй һәм эшләй, – тине Ләйлә Миҙхәт ҡыҙы. – Шуның өсөн дә тормош уртаһында булам тиһәң, гәзит һәм журналдар уҡыу мотлаҡ.\nКонференцияла ҡатнашыусылар Рәшит Назаровтың ижадына арналған күргәҙмәләр менән танышты, үҙенсәлекле ҡул эштәре менән бөтә республикаға танылған яҡташыбыҙ Гөлфиә Ханнанованың эштәренә һоҡланды.\nБына, ниһайәт, бәйге һөҙөмтәләре лә билдәле булды. Еңеүселәрҙе ҡотлау хоҡуғы хөрмәтле ҡунаҡтарға бирелде. Ҡырмыҫҡалы районынан килгән уҡытыусылар һәм уҡыусылар үҙҙәрен иң оҫта шиғыр һөйләүселәр итеп танытты. Иҫке Бәпес урта мәктәбенән Ләйсән Ирмәкова төп призға лайыҡ булды. Малай ауылы мәктәбенән Динис Ҡоҙаҡаев “Башҡорт” шиғыры менән беренсе урынға сыҡты. Шулай уҡ уҡытыусылар араһынан Шәрипҡол мәктәбенән Рәйхана Хәмитова, “Әсә һүҙҙәре” циклынан өҙөктө сәхнәләштереп, бөтәһен дә һоҡландырҙы.\nҒафури районының Красноусол башҡорт гимназияһы уҡыусылары Динә Урманшина, Алһыу Әбделмәнова, Илнара Иҙрисова призлы урындар яуланы.\n“Минең ғаиләм башҡорт телендә шиғырҙар уҡый” тигән исем аҫтында видеосюжеттар конкурсы ла йәнле уҙҙы. Был бәйгелә Талбазы башҡорт гимназияһынан Булат Бикәнәсовҡа тиңләшеүсе булманы.\nКонференцияла Рәшит Назаровтың исемен мәңгеләштереү йәһәтенән Талбазы башҡорт гимназияһына шағирҙың исемен биреү, уның исемендәге урам, махсус премияһын булдырыу тәҡдиме лә яңғыраны.\nАвтор: Минира БИКӘНӘСОВА\nРайон: Ауырғазы районы\nКудакаев Динис от 13.12.2018, 19:50\nМинең исемемде инеп ҡалған икән. Рәхмәт!\nИлен һөймәҫ кенә телен һөймәҫ 05.03.2019 // Әҙәбиәт\nУчалы районы мәктәптәрендә Халыҡ-ара туған тел көнөн тантаналы билдәләү матур йолаға әүерелгән....\nБер тел дә башҡаһынан кәм түгел 05.03.2019 // Әҙәбиәт\nНефтекама ҡалаһының электрон модель китапханаһында “Туған тел – туған телмәр” тип аталған фольклор...\nНиғмәтиҙән Шәрәфигә тиклем... 01.03.2019 // Әҙәбиәт\nЯҙҙың тәүге көнө тарихи ваҡиға менән башланып китте: "Юлдаш" радиокомпанияһы "Тыуған илкәйемде...\nЯҙыусы исемен – лицейға! 01.03.2019 // Әҙәбиәт\nФевраль урталарында Әхмәтзәки Вәлиди исемендәге Милли китапханала күренекле башҡорт яҙыусыһы Ғәли...\nВетеран (Хикәйә) 01.03.2019 // Әҙәбиәт\nӨсөнсө көн тигәндә мәҡәлә гәзиттең беренсе битендә донъя күрҙе. Һүҙ менән һаҡ эш иткән тәжрибәле...\nИр әйтерҙе кем әйтһен 01.03.2019 // Әҙәбиәт\nБәндәгә илһам биргән сығанаҡтар. Бөгөнгө йәшәү торошо ярайһы ҡатмарлы заманда әҙәбиәт, шиғриәт...\nТотош уҡырға 223\n“...Аяҡ осона һаҡ баҫып, ҡарап тора һымаҡ яҙ” 01.03.2019 // Әҙәбиәт\nФевраль әле. Бары февраль. Ә күктәр шундай аяҙ. Аяҡ осона һаҡ баҫып, Ҡарап тора һымаҡ яҙ....


Уҙған төн Өфөнөң Интернациональ урамында ғәҙәттән тыш хәл теркәлде\nБилдәһеҙ сәбәп менән автомобилдәр ремонтлау станцияһында ут сыҡҡан. Янғын тураһында хәбәр дежур бүлеккә төнгө сәғәт 11-се яртылар тирәһендә килә. Ҡайһы бер мәғлүмәттәр буйынса, бер кеше йәрәхәтләнгән. Әммә ир дауаханаға ятыуҙан баш тартҡан.\nШулай уҡ бер нисә клиенттың транспорты зыян күргән тигән мәғлүмәттәр ҙә бар. Автосервисҡа эшҡыуарҙың конкуренттары ут төртөүе ихтимал тигән фараз да тикшерелә.\nТағы ла бер янғын Туймазы районында теркәлде. М-5 федераль трассаһы буйында урынлашҡан ел генераторы зыян күрҙе. Ҡоролма Төпкилде ауылын электр уты менән тәьмин итеү өсөн төҙөлгән булған. Яҡынса иҫәпләүҙәр буйынса, зыян күләме 2 миллион һум күләмендә баһаланған.


Бөтә илдәрҙең шағирҙары һәм шиғыр яратыусылары бөгөн Бөтә донъя шиғриәт көнөн билдәләй. Был байрамды ойоштороу тураһында ҡарар 1999 йылда ЮНЕСКО генераль конференцияһының 30-сы сессияһында ҡабул ителә.\nБөтә донъя шиғриәт көнө бәләкәй нәшриәттәргә үҙҙәре тураһында киң белдереү мөмкинлеген бирергә саҡырылған, сөнки күбеһенсә уларҙың көсө менән заман шағирҙарының ижады уҡыусыларға, тере яңғыраған шиғри һүҙ традицияһын тергеҙеүсе әҙәби клубтарға еткерелә.\nБайрам ойоштороп, ЮНЕСКО бөтә донъя киң мәғлүмәт сараларын поэзияның, кешеләргә асыҡ, ысын заманса сәнғәт булараҡ, позитив образдарын булдырыуға өндәй.\nШиғриәт уйландыра, яҡшылыҡҡа, матурлыҡҡа, юғарылыҡҡа әйҙәй, күңелдәребеҙгә аҡ нур бөркә, йәм өҫтәй.\nШиғриәт бит – үҙе бер дәүләт ул,\nШул дәүләттең шағир – батшаһы (Рәми Ғарипов)!\nХөрмәтле китап уҡыусы дуҫтарыбыҙ, ҡәҙерле шиғриәт һөйөүселәребеҙ, һеҙҙең барығыҙҙы ла Бөтә донъя шиғриәт көнө менән ихлас ҡотлап, үткер һүҙ, күркәм тел, тәрән уй-фекер теләйбеҙ!


Күңелле, тик хәүефле | ГТРК «Башкортостан» — Новости Уфы и РБ\n21 мая 2020 — 19:11 ГТРК «Башкортостан»\nӨфө хакимиәте йәштәрҙең ирекле һәм күпләп осрашыу урындарын күҙәтеүгә алырға йыйына. Айырыуса Салауат Юлаев майҙаны алдындағы машиналар ҡуйыу урыны иғтибарҙы йәлеп итә. Әлегә тиклем бында битлек режимы үтәләшен полиция һәм йәмәғәт тәртибе һағы хеҙмәткәрҙәре контролдә тота ине.\nШәхесте машина номеры буйынса ла асыҡлап була. Бәләһенән баш-аяҡ, тип йәштәр был урынды ташлап китергә ашыға.\nМайҙанда ҡалғандары иһә битлек кейергә тотона. Ә бер нисә минут элек төшөрөлгән кадрҙарҙа эпидемия мәленә ишара ла юҡ. Битлек режимын үтәүҙе тикшереү рейдтары бында төн һайын ойошторола. Тик һәр ваҡыт өр-яңынан үткән шикелле, ти йәмәғәт тәртибен һаҡлаусылар.\nЙәмәғәт урындарында битлекһеҙ йөрөгән өсөн физик шәхестәргә 3 мең һумға тиклем штраф һалына. Республиканың административ тәртип боҙоуҙар тураһындағы кодексында бер нисә көн элек кенә 13.19 һанлы яңы статья барлыҡҡа килде. Тик ошо парковкала ғына төнгө ваҡытта\n41 протокол теркәлгән. Иҫкәртеү-киҫәтеүҙәрҙең иһә һаны юҡ.


1 декабрҙә көндәр һыуытасаҡ // Йәмғиәт | новости башинформ.рф\n1 декабрҙә көндәр һыуытасаҡ\n14:31, 29 ноября 2010 Йәмғиәт\nШишәмбе, 30 ноябрҙә, Башҡортостан территорияһына әүҙем көньяҡ циклон яҡынлашасаҡ. Көндөҙ һауа торошо ҡырҡа насараясаҡ. Был турала Башҡортостан гидрометеорология һәм тирә-яҡ мөхит мониторингы буйынса идаралығынан (Башгидромет) хәбәр иттеләр.\nРеспублика райондарының күбеһендә көслө ҡар яуыуы, буран сығыуы, елдең тиҙлеге секундына 22-27 метрға тиклем көсәйеүе көтөлә. Юлдарҙы ҡар һырыуы ихтимал. Башгидромет синоптиктары фекеренсә, был күренештәр 1 декабрҙә лә һаҡланасаҡ, атмосфера баҫымы күтәреләсәк.\nБынан тыш, Башҡортостанды һыуыҡ тулҡын ҡаплап аласаҡ. 30 ноябрҙән 1 декабргә ҡарата төндә һауа температураһы төнөн 15-20 градус һыуыҡ, аяҙытҡанда минус 25 градусҡа тиклем буласаҡ. Көндөҙ нулдән түбән ике-ете градус буласаҡ. 1 декабрҙән 2-һенә ҡарата төндә – минус 20-25 градус.\nИң һыуыҡ төн 3 декабрҙә көтөлә, термометр бағанаһы ул саҡта 25-30 градус һыуыҡҡа, айырым райондарҙа минус 35 градусҡа тиклем төшәсәк. Ял көндәрендә һауа температураһы яңынан күтәрелә башлаясаҡ.


ТӨНДӘЛЕКТӘР... Иҫән-һау бул инде, Ғәззә инәй. Өлкән йәштәгеләрҙең ныҡлығына хайран ҡалырһың.\n27 Октябрь 2019, 23:22\nТыуған ауылым Ҡабыҡҡыуышҡа ҡайтҡан һайын әсәйемдең әхирәттәрен барлап, хәйер ҡалдырам. Ғәззә инәйҙе онотҡаным юҡ. Иң тәүҙә уның хәлен белешәм.\n– Ғәззә инәйең ауырып тора, – тине апайым. Күберәк ятып тора икән хәҙер.\nАуырыйҙыр шул, 95 тула бит. Ғүмер буйы эш менән булды, хәҙер ауылымдың иң өлкән йәштәге кешеһе, ауырымай ҙа булмаҫ. Өфөгә ҡайтҡас, Әнүәр ағай Абдрахманов менән осраштыҡ, ауыл хәлдәрен барланыҡ, һүҙ араһында: “Ғәззә инәй сирләп тора икән”, – тинем. Ғәззә инәй Әнүәр ағайға еңгә тейеш. Тик ағайым еңгәһенең сирләүенә бер ҙә аптыранманы.\n– Мин етеләме, һигеҙҙәме уҡығанда, 60-сы йылдар булғандыр, Ғәззә еңгәң сирләй, тигәйнеләр, еңгәм шул ваҡыттан бирле сирләй, шикелле. Үҙе, нисә ҡарама, эш өҫтөндә. Ҡулынан һәнәк, тәпке, көрәк төшкәне юҡ, – тип ихлас ғәжәпләнеүен белдерҙе Әнүәр ағайым.\nЫсынлап та, беҙҙең ауылда Ғәззә инәй һымаҡ егәрле кеше бармы икән? Сирләйем, тип торманы, колхозда нисәмә гектар сөгөлдөр утаны, бесән ташыны, йөҙҙәрсә тонна иген елгәрҙе. Әрһеҙ, егәрле инәй Ғәбделхай бабай менән татыу ғүмер кисерҙе, бынамын тигән ҡыҙҙар, малайҙар үҫтерҙе. Әнүәр ағай ҙа дөрөҫ әйтә, Ғәззә инәй сирләп тә алғандыр, эшен дә ҡалдырмағандыр.\nШулай шул, һуғыш йылдарында иң ауыр эштәрҙе башҡарған инәйҙәрҙең ныҡлығына хайран ҡалырһың.\nНи хәл итәһең, ике аҙна элек Әнүәр ағай ҙа мәңгелеккә күсеп ҡуйҙы.\nҒәззә инәй ҡәйнешенең вафатына бик ныҡ ҡайғырған икән. Иҫән-һау бул, Ғәззә инәй! Улдарыңды, ҡыҙҙарыңды, ейән-ейәнсәрҙәреңде ҡыуандырып йәшә әле!


Селпәрәмә килгән яҙмыш — Викидәреслек\nСелпәрәмә килгән яҙмыш\nСелпәрәмә килгән яҙмыш (30 ОКТЯБРЬ - СӘЙӘСИ ЗОЛОМ ҠОРБАНДАРЫ), 2014 йыл, 30 октябрь, кесе йома, № 126 (9754) ИҪКӘ АЛЫУ КӨНӨ).\n"Таң" гәзите, 2014 йыл, 30 октябрь, кесе йома, № 126 (9754)\nАрхив материалдарынан күренеүенсә,1920 йылда Килдеғол ауылында 401 кеше йәшәгән. Етмеш йылдан һуң, йәғни 1991 йылда ла, ауыл халҡы һаны шул сама ине. Ауыл халҡының артмауының сәбәбе - 1921 йылғы аслыҡ, Бөйөк Ватан һуғышы һәм утыҙынсы йылдарҙағы репрессия. Бөгөн ауылда ерле халҡыбыҙҙан Юнысовтар, Иғасуриндар,Йәғәфәровтар юҡ икән, былар ана шул фажиғаләр һөҙөмтәһе.\nУтыҙынсы йылдарҙа 13 ауылдашыбыҙ золом ҡорбаны булған. 1930-34 йылдарҙа уларҙан Сибәғәт Иғасурин, Абдулхай һәм Фәттәх Һағынбаевтар 10-ар йылға, Ишмөхәмәт Көмөшбаев – 8, Мәрхәм Юнысов - 7, Мәхмүтдин Яхин, Мөжәүир Көмөшбаев, Садиҡ Исҡужин 5-әр йылға, Кинйәбулат Ҡорманғолов, Ситдыҡ Исҡужин, Баязит Миндеғолов, Йыһанур Һағынбаев 3-әр йылға хөкөм ителә. Ә Йыһангир Юнысовҡа үлем язаһы бирелә һәм атып үлтерелә.\nЗолом ҡорбаны булған ауылдаштарҙың биографиялары бик оҡшаш: сығыштары буйынса крәҫтиән ғаиләләренән, динле кешеләр, һөнәрҙәре буйынса урман ҡырҡыусылар, кустарсылыҡ менән шөғөлләнеүселәр, йәғни үҙ донъяларын үҙҙәре көткән ир-уҙамандар.\nАраларынан Исҡужин Ситдыҡ Сөләймән улына ентекләберәк туҡталғы килә. Ул Садиҡтың бер туған ҡустыһы, 1910 йылғы. Ситдыҡ бәләкәйҙән зирәк, сос бала була. Үҙаллы уҡый-яҙырға өйрәнә, ауылдаштар һөйләүенсә, иҫәп-хисап эшенә бик һәләтле, оҫта була. Мәһәҙей, Әтек ауылдарында, район үҙәгендә хисапсы булып эшләй. 1934 йылдың 3 ғинуарында ҡулға алына һәм хөкөм ителә. Беломор каналы төҙөлөшөндә ҡатнаша.\nӘбделмәмбәттән уҡытыусы һәм күренекле сәсән Сабирйән Мөхәмәтҡолов менән бергә була. Төрмәнән ҡайтҡас, Сабирйәндең ғаиләһенә туҡтала. Сабирйән менән бергә булыуҙары, сәсәндең һыуыҡ тейҙереп үлеп ҡалыуы, уны үҙ ҡулдары менән тәрбиәләп ерләүе хаҡында һөйләй. Золом ҡорбанын, уның ғаиләһен ауылда ситләтәләр. Ҡатыны Кинйәбикә улы Риф менән ҡыҙы Ләләне етәкләп күрше Ҡолғана ауылына барып йәшәй.\nСитдыҡ төрмәнән һуң донъяһын бөтәйтеп, ғаиләһен көтөп, инде иркен йәшәп киттем тигәндә, Бөйөк Ватан һуғышы башлана. Репрессия тотҡонон һуғышта штрафбатальонға ҡуялар. Билдәһеҙ тарафтарҙа ут эсендә хәбәрһеҙ юғала.\nЗаманына күрә арыу уҡ белемле, йөрәккә ятҡан һөнәре менән матур башланған ауылдашыбыҙҙың яҙмышы бына шулай илдә алып барылған аҡылһыҙ сәйәсәт арҡаһында селпәрәмә килә, мәғәнәһеҙ ослана.\nҮлгәндән һуң, 1989 йылдың 6 ғинуарында, башҡа ауылдаштар һымаҡ уҡ, Исҡужин Ситдыҡтың да бер ғәйебе лә булмауы асыҡланып, исеме аҡланды. М. ФӘЙЗУЛЛИН\nСығанағы — «https://ba.wikibooks.org/w/index.php?title=Селпәрәмә_килгән_яҙмыш&oldid=18527»\nСӘЙӘСИ ЗОЛОМ ҠОРБАНДАРЫ\nБыл бит һуңғы тапҡыр 22:13 1 ноябрь 2017 үҙгәртелгән.


Матурлыҡ кисәһе (сценарий на башкирском языке) » Сайт деревни Бишаул-Унгарово Кармаскалинского района РБ\nБишаул.РУ » Сценарий » Матурлыҡ кисәһе (сценарий на башкирском языке)\nКатегория: Сценарий | 29-12-2010, 20:20 | Просмотров: 8211\nАғасты ырып һырлау башҡорт халыҡ сәнғәтендә ныҡ таралған төрҙәрҙән һанала. Һеҙ күргәнегеҙ бар күңел йылыһын биреп эшләнгән матур-матур ҡымыҙ һауыт-һабаларын, ижау-туҫтаҡтарҙы, семәрле тәпәндәрҙе һ.б. Һәм халҡыбыҙҙың ошо традицияларын дауам иткәндәй булып, бына беҙҙең эштәребеҙ тора (эленгән резьба эштәренә күрһәтә)\nҠайыу-сигеү, балаҫ-келәм һуғыу, дебет шәлдәр бәйләү ҡатын-ҡыҙ ижадының иң таралған төрө булып торған.\nМузыка уҡытыусыһы Рәғиҙә Рәшитовна етәкселегендә 6-сы класс уҡыусылары башҡорт халыҡ йыры «Шәл бәйләнем»де башҡаралар.\nАртабан Р.Бикбаевтың «Таҫтамал» шиғыры уҡыла (һәр куплетын –бер бала).\nТупрағымда ниндәй сабыр тынлыҡ,\nҺауаларҙа ниндәй тантана!\nЙым-йым килә тауҙар,\nХалҡым ҡулы сиккән таҫтамал.\nҺеңгән уға быуын-быуын буйы\nКүҙ нурҙары илдең, моң-йыры.\nШуға ла бит леп-леп тибеп тора\nҺәр семәре уның, һәр һыры.\nУлар шулай тере килеш сыҡҡан\nКүпме уттан, күпме ҡайғынан.\nАҡҡан ҡандар үҙ эҙҙәрен һалған,\nҮҙ төҫтәрен ҡайғы ҡайыған.\nТик һылыуҙар таҫтамалын илдең\nШатлыҡ ҡушып сигә белгәндәр.\nУйнай унда күктең зәңгәрлеге,\nШаулай унда ҡуйы үләндәр.\nБер биҙәге уның һутҡа тулып,\nБешкән еләк кеүк аллана.\nБереһе йондоҙ булып баҙлап яна,\nБереһе кәрәҙ кеүек баллана.\n-\tБалалар, ҡышҡы тәбиғәттең гүзәл миҙгелдәренә һоҡланайыҡ әле. Ана, ер өҫтөн ап-аҡ ҡар ҡаплаған, ағастар бәҫкә төрөнгән, бөтә донъяла аҡлыҡ хөкөм һөрә. Мамыҡ кеүек ҡар өҫтөнән, беренсе эҙҙәрҙе һалып, һин мәктәпкә бараһың. Һалмаҡ аҙымдарыңды тойоп, ҡар шығыр-шығыр килеп, шиғыр һөйләгән кеүек:\nӨйөрөлөп ап-аҡ ҡарҙар яуа,\nӘйтерһең дә, үҙенә баҡтырып,\nЗәңгәр күҙле бер ҡыҙ, мамыҡ шәлен\nБолғап тора – тышҡа саҡырып.\nҠарҙар түгел, гүйә,көнө-төнө\nМоң яуҙырып йөрөй ҡар айы,\nҠыш - ғәжәйеп оҫта моң эйәһе,\nЙыһан -гүйә, моңдар һарайы.\nБулғаным бар йылы яҡтарҙа мин,\nҠайтҡаным бар йыраҡ юл урап...\nҠарҙар беҙҙә йомшаҡ, мамыҡ һымаҡ,\nТик мамыҡтан мең ҡат йылыраҡ\n-Балалар, ҡыштың матурлығы тураһында һеҙ тағыла ниндәй шиғырҙар беләһегеҙ?\nҠыштың да бар үҙенең матурлығы,\nЯҙың үҙе торор көнләшеп.\nАна, күгәрсендәр, ҡыш тимәйҙәр,\nУлтыралар ниндәй гөрләшеп.\nАҡ болоттар ап-аҡ күбәләктәр\nҺибеп тора өҫтән урамға.\nАлмағастар сәскә атҡанмы ни!-\nҺәр ботағы аҡҡа уралған.\nАна, шаян ҡыҙҙар, ҡар бәрешеп,\nКөлөшә-көлөшә үтеп баралар.\nӘ һуң, тәүге ҡар бөртөгөн күреп,\nАҙ шатланамы ни балалар!\nАҡты булыр – ҡара, тейеүселәр,\nҺин ҡушыла күрмә шул йырға.\nТышта аҡ ҡар яуа...\nАх, ниндәй бит матур был донъя!\n-\tӘ хәҙер иғтибарлап ошо һүрәткә ҡарайбыҙ (үҙемдең бер эште күрһәтәм).Һалҡын ҡыштың да үҙенә генә хас сихри биҙәктәре бар. Рәссам тыштағы һалҡын көндө, аҡ бәҫкә төрөнгән ағастарҙы һәм тәҙрә төбөндәге киләсәк яҙға шатланған матур гөлдө һүрәтләр өсөн ниндәй төҫтәр ҡулланған?\n(Һыуыҡ көндө һүрәтләү өсөн – һалҡын төҫтәр)\n-\tЯҙҙар етер, ағастарҙан бәҫтәр ҡойолор, ҡарҙар эрер, ә рәсемдәге ҡышҡы күренештең матурлығына ҡарап, беҙ һәрсаҡ хозурлана алырбыҙ.\nЗалда Бетховендың «Лунная соната» музыкаһы уйнай башлай...\n-\tБәлки кемдер моңая ла башлағандыр, ә кемдер йөрәгенә йылылыҡ та ингәндер һәм ул үҙенең Әсәһен, һөйгәндәрен иҫкә алғандыр, кемдер ошо музыканы ишетеп йондоҙло айлы төндө йәки алһыуланып ҡояш байығанын күҙ алдына килтергәндер. Ошо көйҙөң авторы, бөйөк композитор, бынан бик күп йылдар элек йәшәгән, ләкин беҙ уның һаҡланғыс моңон тыңлайбыҙ һәм уның ни әйтергә теләгәнен аңлайбыҙ. Ул матурлыҡты беҙгә моң аша ҡалдырған.\n-\tУҡыусылар, беҙ тәбиғәт гүзәллеге, матурлыҡ тураһында һөйләштек. Матурлыҡты алтын ҡулдары менән йәнләндереүсе кешеләр беҙҙең арала ла бар. Мәҫәлән, музыка уҡытыусыһы, РФ һәм Башҡортостан журналистар берлеге ағзаһы, шағирә, 2000 йылда «Илһам шишмәләре» поэзия конкурсында гран-при яулаған Рәғиҙә Рәшитовна. Хәҙер һүҙҙе уға бирәбеҙ.\n(Ул үҙе баянда уйнап, бик моңло йыр башҡарҙы һәм тыуған яғыбыҙҙың матурлығына бағышланған бер-нисә шиғырын уҡыны\n-\tХәҙер һеҙҙең иғтибарығыҙға былтыр рәсем буйынса район конкурсында 1-се урын алған ауылдашыбыҙ Дилә Каипулованың эштәрен тәҡдим итәбеҙ. Нисек һуң, матурмы?\nСтеналағы плакатҡа күрһәтеп: «Кешелә бөтә нәмә лә матур булырға тейеш: йөҙө лә, кейеме лә, күңеле лә, уйҙары ла» тигән А.П.Чехов. Әйҙәгеҙ төптән уйлап ҡарайыҡ: Кешенең матурлығы нимә лә һуң? Көнө буйы көҙгө алдында биҙәнеп, буянып-яһанып тороуҙамы?\n(Яуап: үҙ-үҙен итәғәтле тота, асыҡ һәм матур итеп һөйләшә белеүҙә).\nҺәр кеше изгелек эшләгән һайын, матурлана ғына. Матурлыҡты күргән һайын да кеше үҙе матурлана, сөнки матурлыҡ уның күңелен яҡтырта.\n-\tБалалар, матурлыҡ тураһында һеҙ ниндәй мәҡәлдәр беләһегеҙ?(Уҡыусыларҙың яуаптары тыңлана)\n1.\tҺәр ялтыраған алтын түгел. (Фәнисә)\n2.\tСибәрлеккә сибәр, күрһәң - ғәйрәтең сигәр. (Регина)\n3.\tМатурлыҡ күлдәк менән һәҙәптә түгел,оят менән әҙәптә. (Фрәнгизә)\n4.\tТышҡы матурлыҡ менән маһайма, эске матурлығың менән ғорурлан. (Данис)\n5.\tҠоштоң матурлығы төҫөнә ҡарап, кешенең матурлығы эшенә ҡарап. (Гөлнара)\n6.\tМатурлыҡ ерҙе ҡотҡарыр. (Илдар)\nОшоноң менән беҙҙең «Матурлыҡ кисәһе» тамам, һәм ошо һөйләшеү һеҙҙе әйләнә - тирәләге матурлыҡты күрә, тоя белергә өйрәтер тип ышанам, сөнки сәнғәт, матурлыҡты тойоу кешегә йәшәү өсөн илһам бирә, дәрт өҫтәй.\n[url=https://bishaul.ru/sinari/90-maturly1185-kis12411211e-scenarij-na-bashkirskom-yazyke.html]Матурлыҡ кисәһе (сценарий на башкирском языке)[/url]


Йөрәктә һаҡланған матурлыҡ (Хикәйә)\nЯңы уҡытыусы килеүе хаҡындағы хәбәр шунда уҡ бөтә ауылға таралды. Уға иң ныҡ шатланғаны, моғайын, мин булғанмындыр. Көскә "өслө"гә һөйрәлеп килеүем тураһында бер нәмә лә белмәйәсәк. Шәп бит әй! Юҡһа, элек уҡытҡаны әрләп маҙаны ҡорота ине.\n- Эйе. Йәй бынан байтаҡ йылдар элек тә матур ине, Гүзәлкәйем!\n- ул саҡта һин бала ғына инең шул... – ти ул наҙлы йылмайып, тағы ла нығыраҡ һарылып.


Иғтибар үҙәгендә урман ҡырҡыусылар\nПолция хеҙмәткәрҙәре вертолеттан законһыҙ ағас ҡырҡыусыларҙы асыҡлай. Бөгөн хоҡуҡ һаҡсылары республиканың төнъяҡ -көнбайыш райондарында һауа рейды ойошторҙо.\nЙыл башынан алып республикала ике мең тирәһе урмансылыҡ ҡануниәтен боҙоу осрағы теркәлгән. Өс йөҙҙән ашыу енәйәт эше ҡуҙғатылған. Инспекторҙар әйтеүенсә, был тармаҡта хоҡуҡ боҙоуҙар артҡандан арта. Шуға күрә законһыҙ ағас ҡырҡыусыларға ҡаршы көрәште ведомство-ара ойоштороу һөҙөмтәлерәк.\nВадим Басиров, Башҡортостан буйынса эске эштәр министрлығының иҡтисади хәүефһеҙлек идаралығы бүлеге етәксеһе вазифаһын башҡарыусы: «Юғарынан бит урман эсендәге һәр шәүлә лә яҡшы күренә. Шуға ведомство -ара рейдтар ойошторорға булдыҡ. «Урман» операцияһы республиканың бар төбәктәрендә үтәсәк һәм законһыҙ ағас ҡырҡыусылар яуапҡа тарттырыласаҡ».


Һирәк осраған ижади эштәр | ГТРК «Башкортостан» — Новости Уфы и РБ\n10 октября 2019 — 17:36 ГТРК «Башкортостан»\nНуриман районында йәшәүсе ут күршеләр шешә һәм уның ҡапҡастарынан балаҫ, йәнлек һындары һәм ағастар эшләү менән мауыға. Матур балаҫ йәки хайуан һәм ҡош-ҡорт һыны килеп сыҡһын өсөн тәүҙә шешә ҡапҡастарына Галя Мусина тишектәр яһап сыға. Уларҙы бер-береһенә йәбештереү өсөн ныҡлы һәм сифатлы энә менән еп кәрәк. Төрлө төҫтәге ҡапҡастарҙы тегеп сыҡҡас, сираттағы йәйғор төҫөндә балаҫ хасил була. Тәүге фигураны үҙем уйлап эшләһәм, башҡаларын хәҙер интернет селтәренән табам, тип оҫталығы менән бүлешә ханым. Бының өсөн ул кәрәкле эскиздарҙы ҡағыҙға баҫтырып сығара. Һирәк осраған ижади эш иң мөһиме түҙемлелек һәм иғтибарлылыҡ талап итә.Күрше-тирәләре хәҙер шешә ҡапҡастарын сүп-сарға ырғытырға ашыҡмай. Аҡ, ҡара, йәшел, зәңгәр төҫтәгеләрен һәм төрлө күләмдәге ҡапҡастарҙы оҫта һатып та ала. Кәм тигәндә бер ай эсендә эшләнелгән балаҫтар матурлыҡ өсөн генә түгел, ти ул.Берәүҙәрҙең йорт ихатаһы сәскәләргә күмелеп ултырһа, ә Галя Мусинаның өй тышын шешә ҡапҡастарынан эшләнгән йәнлек һындары биҙәй. Бесәй, эт, болан балаһы фигуралары эргәһендә быйыл сусҡа һыны ла үҙ урынын алған. Ауылдың Урман урамын танырлыҡ та түгел. Яҡшы эш үҙ-үҙен маҡтай тигәндәй, Галя Мусинаның күршеләре лә йорт тышын ҡул эштәре менән биҙәй. 32 йыл колхозда һауынсы, бригадир булып тир түккән Алексей Бикмырҙин шешәләрҙән пальма ағастарын да тыуҙыра.Кәрәкле материалдар әҙер булһа, ағасты эшләү өсөн ни бары ике-өс сәғәт ваҡыт талап ителә. Бер ағас өсөн кәмендә 150-200 шешә кәрәк буласаҡ. Йорт ихатаһын хәҙер бер генә түгел,ә ә бөтәһе өс пальма ағасы биҙәй. Көслө ел иҫкәндә лә, улар ныҡлы тора, ти оҫта. Бигерәк тә ҡышҡы көндәрҙә өй алды йәшеллеккә сумып, балҡып ултыра.Йорт алды-хужаларҙың йөҙө. Кәрәкмәгән шешә һәм уның ҡапҡастарынан да матур һындар эшләп була, ти улар. Киләсәктә лә яңы ижади эштәр менән янып йәшәй ут күршеләр.


Шүлгән — Башҡорт Википедияһы\nШүлгән — Рәсәйҙәге йылға. Башҡортостан Республикаһының Урал тауҙарына ингән биләмәләрендә аға. Йылға Ағиҙел йылғаһының уң ярына тамағынан 1041 км өҫтәрәк ҡушыла. Йылға оҙонлоғо 13 км.\nОҙонлоғо 13 км\n· Урынлашыуы уң ярына тамағынан 1041 км өҫтәрәк\n· Координаталар 53°02′32″ с. ш. 57°03′46″ в. д.\nРегион Башҡортостан Республикаһы\nШүлгәндең ер аҫтынан сыҡҡан урыны\n2 Ауыҙ-тел ижадында\nЙылға атаҡлы Шүлгән мәмерйәһе аша ер аҫтынан үтеп сыға.\nУның сыҡҡан урыны төньяҡҡа ҡарай 12 саҡрым арыраҡ. Мәмерйәнән 2 саҡрымда ул шаулап ер аҫтына инеп юғала һәм ҡеүәтле шишмә булып Шүлгәнташ ауыҙында урғып сыға, ошонда диаметры 3 метр булған бәләкәй генә күл хасил итә. Мәмерйә ауыҙынан 150—170 метр тирәһе аҡҡас, Шүлгән Ағиҙелгә ҡушыла. Тау эсенән сыҡҡан йылға ҡышын ҡаты һыуыҡтарҙа ла туңмай .\nҒәҙелгәрәй ауылында Ишморатова Флүзә Йомағужа ҡыҙы (1965 йылғы) тарафынан Хәйбулла исемле бабайҙан яҙып алынған легенда.Ауылдың халыҡ телендәге боронғо атамаһы - шулай уҡ Шүлгән. Хәйбулла бабай былай тип һөйләгән:\n«Бер бай кеше йәшәгән икән, ти. Кешеләр унан бик ҡурҡҡан икән. Сөнки ул бик уҫал булған. Ауылдаштары уның исемен дә әйтергә ҡурҡҡан,ти. Уның турашында һүҙ сыҡһа, уны «шул бай» (тот богач – Х.Г.)тип кенә атар булғандар. Ошо бай йылғала батып үлгән. Һәм был йылғаны ла «Шул улгэн» (Тот умер – Х.Г., Ю.Г.)тип йөрөтә башлағандар. Һуңынан был атама ауыл исеме булып ҡулланыла башлаған. Бай батып үлгән йылға, ер аҫтына инеп юғала, шунан мәмерйәгә ингән ерҙә ҡабат ер өҫтөнә килеп сыға. Шуның өсөн мәмерйә лә "Шүлгән"тип атала. Шулай итеп,Шүлгән йылғаһы ла, Шүлгән ауылы ла, Шүлгән мәмерйәһе лә бер үк исем менән бәйләнгән» \nРәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Ағиҙел йылғаһы Арский Ташы һыу үлсәү посынан Йомағужа һыуһаҡлағысына тиклем. Бәләкәй йылға бассейны (йылға эске бассейны) — Ағиҙел, йылға бассейны — Кама.\nДәүләт һыу реестрында һыу объектының коды — 10010200212111100017560\nГидрологик өйрәнеү (ГӨ) буйынса коды — 111101756\nБассейн коды — 10.01.02.002\nГӨ буйынса сығарылыш — 1\nШүлгән яры буйлап\nШүлгән йылғаһы Ағиҙелгә ҡоя һәм Шүлгәнташ ҡурсаулығы биләмәһенә инеп ҡала. Был ике йылғала балыҡтарҙың 30 төрө, ер-һыу йәнлектәренең — 5 төрө, һөйрәлеүселәрҙең — 6 төрө осрай. Ҡурсаулыҡта 206 төр ҡош, 61 төр һөтимәр осрай. Умыртҡаһыҙҙарҙың яҡынса 1700 төрө теркәлгән, шул иҫәптән күбәләктәр — 378, ҡуңыҙҙар — 458.\nРәсәйҙең Ҡыҙыл китабына индерелгән фауна төрҙәре - 31, Башҡортостан Ҡыҙыл китабына индерелгәне — 67 төр. Һоро айыу йыш осрай. Ҡоштар күп төрлө.\nТөбәктә Европа шәшкеһен америка шәшкеһе ҡыҫырыҡлап сығара бара.Йомағужа һыуһаҡлағысын төҙөү һәм климат йылыныуы сәбәпле ҡайһы бер балыҡтар һаны, мәҫәлән: ҡыҙылбалыҡ, бағыр, бәрҙе кәмеүе күҙәтелә.\nҮҫемлектәр донъяһы күп төрлө һәм бай. 14 төр үҫемлек Рәсәйҙең Ҡыҙыл китабына, 57 — Башҡортостандыҡына индерелгән.\n↑ 4,0 4,1 РФ һыу реестры: Шүлгән.\nПозднякова Э. П. «Шульган-таш», заповеник // Башкирская энциклопедия — Уфа: ГАУН «Башкирская энциклопедия», 2015—2019. — ISBN 978-5-88185-306-8.\nШульган-Таш в краткой энциклопедии Башкортостана\nВиртуальный тур по территории заповедника\nhttps://ba.wikipedia.org/w/index.php?title=Шүлгән&oldid=853692 ҡабул ителгән\nПоследний раз редактировалась 11 декабрь 2018 в 18:45


Республиканың төп телеканалында Мирхәйҙәр Фәйзиҙең «Ғәлиәбаныу» фильмы күрһәтеләсәк\nПремьера 12 июлгә билдәләнгән. Кино әҫәрендә Салауат башҡорт дәүләт драма театры артистары ҡатнаша. Фильм Ишембай районының Сәлих ауылында төшөрөлгән.\nУрын ижади коллективтың бында яҡынлығын иҫәпкә алып һайланған. Ауылдың күркәм урында ултырыуы, әлегә тиклем унда боронғо йорттарҙың һаҡланыуы ла фильм декорацияһы өсөн отошло тип табылған. Бынан 96 йыл элек ижад ителгән классик әҫәр инде оҙаҡ йылдар театр сәхнәһенән төшмәй. Ә инде фильм төшөрөү идеяһын йәш режиссер Рауил Хәкимов тәҡдим итә. Төп ролдәрҙе Башҡортостандың халыҡ артистары Рим Әминев, Гөлшат Зыязитдинова, Венера Хәсәновалар башҡара. Бер сәғәтлек тулы метражлы картинала геройҙар рус телендә һөйләшә. Шулай ҙа ҡайһы бер һүҙҙәр тәржемәһеҙ ҙә ҡалдырылған.\nХәтерегеҙгә төшөрәбеҙ, «Ғәлиәбаныу» фильмы 12 июлдә киске сәғәт ете тула ун биш минуттан эфирға сыға.


Гәзиттең номеры: 54 » Гәзиттең номеры: 54 » Яйыҡ гәзите | Газета Яик\nЯйыҡ гәзите » Гәзиттең номеры: 54\nЯңы бүлек асылды07.07.2017\nҮҙәк ҡала дауаханаһында ошо көндәрҙә шатлыҡлы ваҡиға булды. Күптән көтөлгән, хәҙерге ваҡытта йөрәк, нервы ауырыуҙары менән яфаланыусы кешеләр өсөн бик кәрәкле бүлек - интенсив терапия блогы асылды.\nРайон хакимиәте башлығының со-циаль сәйәсәт буйынса урынбаҫары Зөһрә Гордиенко дауахана хеҙмәт-кәрҙәрен күркәм сара менән ҡотла-ны.\n- Яңы бүлек асылыуы учалылар өсөн бик ҙур әһәмиәткә эйә. Кеше ғүмерҙәрен һаҡлап ҡалыу йәһәте-нән табиптар ҡулдарынан килгән-дең барыһында эшләргә тырыша. Сәғәттең һәр минуты, секунды ҡәҙерле булғанда ауыр сирлеләрҙе Белоретҡа ебәрмәй, тиҙ арала үҙебеҙҙә дауалау мөмкинлеге булдырылды. Үҙәк ҡала дауаханаһында халыҡҡа медицина хеҙмәтләндереү сифатын яҡшыртыу артабан да дауам итәсәк. Әйткәндәй, дауаханала быйыл бихисап эштәр башҡарылды, күреүебеҙсә әлеге ваҡытта поликлиниканың беренсе ҡатында ремонт бара. Регистратураны үҙгәртеү, өҫтәмә алдан тикшерелеү бүлмәләре булдырыу сират мәсьәлә-һен хәл итер, тип ышанабыҙ. Дауахана хеҙмәткәрҙәренә киләсәктә лә еңел булмаған эштәрендә уңыштар, са-бырлыҡ теләйем, - тине Зөһрә Мәү-литбай ҡыҙы.\nЯңы майҙансыҡлы булдылар08.07.2016\nМода донъяһында билдәле модель, «Асыҡ йөрәктәр» хәйриә фонды етәксеһе Наталья Водянова Учалы ауылындағы балалар һәм үҫмерҙәр өсөн «Өмөт» социаль приютына ярҙам ҡулы һуҙҙы. Уҙған йылдың август айында урындағы хакимиәт ярҙамы менән социаль учреждение конкурсҡа кәрәкле документтар әҙерләп ебәргән. Быйыл мартта ыңғай яуап алына - фонд уйын майҙансығы өсөн 500 мең һумлыҡ аҡса бүлгән. Бар ҡорамалдар ҙа урынлаштырылып, балаларға шатлыҡ һәм файҙалы ял бүләк итеүгә әҙер булғас, майҙансыҡ тантаналы асылды.\nЯңы уйын урыны бик йәнле килеп сыҡҡан, күҙгә бәрелеп тора. Бында бәүелсәктәр, яһалма тауҙар, үҙенсәлекле эскәмйәләр бар. Приют тәрбиәләнеүселәренең ҡыуанысын арттырып көтөлгән ҡорамалдарҙан тыш тағы ике бәүелсәк, ике беседка һәм фигуралары кескәйҙәрҙең буйҙарына тиң күсмәле ҙур шахмат таҡтаһы ла килгән. Бәлки ошондай ғәҙәти булмаған шахмат майҙансығы ҡыҙҙар һәм малайҙарҙа был спорт төрөнә ҡарата оло һөйөү һәм ҡыҙыҡһыныу уятыр.


12 июль — Башҡорт Википедияһы\n12 июль — григориан стиле буйынса йылдың 193-сө (кәбисә йылында 194-се) көнө. Йыл аҙағына тиклем 172 көн ҡала.\n12 июль Викимилектә\nАвстралия: Аборигендар көнө.\nКирибати: Бойондороҡһоҙлоҡ көнө.\n1590: Һарытау ҡалаһына нигеҙ һалына.\nПавлов Пётр Егорович (1925—8.08.1958), Бөйөк Ватан һуғышы яугиры, уҡсылар полкы һуғышсыһы, рядовой. Советтар Союзы Геройы (1945). Сығышы менән хәҙерге Башҡортостан Республикаһының Йылайыр районы Петровка ауылынан.\nСуханова Федосья Павловна (1930), малсылыҡ алдынғыһы. 1946—1991 йылдарҙа Баҡалы районы «Искра Ленина» колхозы һауынсыһы. Ике Хеҙмәт Ҡыҙыл Байраҡ ордены кавалеры. Сығышы менән ошо райондың Ҡаҙансы ауылынан.\nМозжерин Василий Иванович (1926—20.04.2008), ғалим-ветеринар врач, юғары мәктәп уҡытыусыһы. Бөйөк Ватан һуғышында ҡатнашыусы. Башҡортостан Фәндәр академияһының мөхбир ағзаһы (1991), ветеринария фәндәре докторы (1976), профессор (1976). Башҡорт АССР-ының атҡаҙанған фән эшмәкәре (1976), СССР‑ҙың социалистик ауыл хужалығы отличнигы (1970). «Почёт Билдәһе» (1971) һәм 1-се дәрәжә Ватан һуғышы (1985) ордендары кавалеры.\nГорбунов Игорь Алексеевич (1941), хеҙмәт һәм партия органдары ветераны. 1990 йылдың майы — 1991 йылдың ноябрендә РСФСР Коммунистар партияһы Башҡортостан республика ойошмаһының 1-се секретары.\nШироких Петр Дмитриевич (1946), хеҙмәт ветераны һәм производство алдынғыһы. «Салауатбыяла» берекмәһенең элекке операторы. Башҡортостан Республикаһының атҡаҙанған, Рәсәй Федерацияһының почётлы төҙөүсеһе.\nКашапов Солтан Ғилметдин улы (1912—18.07.2001), СССР-ҙың хужалыҡ һәм йәмәғәт эшмәкәре. СССР-ҙың нефть сәнәғәте отличнигы (1952) һәм почётлы нефтсеһе (1972), Бәләбәй ҡалаһының почётлы гражданы (1967). Өс Хеҙмәт Ҡыҙыл Байраҡ ордены кавалеры (1948, 1952, 1959).\nЯрлыҡапов Абрар Бәҙретдин улы (1942), ғалим-иҡтисадсы, дәүләт һәм йәмәғәт эшмәкәре. Иҡтисад фәндәре докторы (1997), профессор (2007). 1968-1972 йылдарҙа ВЛКСМ-дың Башҡортостан өлкә комитетының беренсе секретары, Башҡорт АССР-ының 7-се һәм 8-се саҡырылыш Юғары Советы депутаты. Халыҡтар Дуҫлығы (198) һәм «Почёт Билдәһе» (1971) ордендары кавалеры.\nСәғитова Зөһрә Мөхәрәм ҡыҙы (1957), педагог, Ҡалтасы районының Краснохолмский ауылындағы 1-се мәктәптең элекке директоры. Башҡортостандың атҡаҙанған уҡытыусыһы.\nБураҡаев Илгизәр Диҡҡәт улы (1957), прозаик, тәржемәсе, дәреслектәр авторы. 2002 йылдан Рәсәй Федерацияһының һәм Башҡортостан Республикаһының Яҙыусылар союздары ағзаһы.\nМутин Илдархан Ибраһим улы (1888—3.02.1938), Башҡорт милли хəрəкəте эшмәкәре. Сәйәси золом ҡорбаны.\nКнязев Иван Николаевич (1924—13.11.1999), Бөйөк Ватан һуғышы яугиры, уҡсылар полкы бронебойщигы. Кесе лейтенант (1946). Советтар Союзы Геройы (1943).\nИҙрисов Фәрит Фәтих улы (1954), хәрби дирижёр, композитор, юғары мәктәп уҡытыусыһы. Подполковник. Башҡортостан гимнының музыка авторы. Башҡортостан Республикаһының халыҡ артисы (1997).\n12 июлдә тыуғандар\n1880: Тод Броунинг, АҠШ кинорежиссёры, актёр һәм сценарист, «ҡурҡыныс« фильмдар жанрына нигеҙ һалыусы.\n1895: Ричард Бакминстер Фуллер, АҠШ архитекторы, инженер һәм уйлап табыусы.\n1904: Пабло Неруда, Чили шағиры, дипломат һәм сәйәси эшмәкәр.\n1912: Шамил Әләдин, ҡырым татар шағиры, яҙыусы.\n1930: Ги Лижье, «Формула-1» ярыштарында ҡатнашыусы Франция командаһын ойоштороусы һәм уның тәүге етәксеһе.\n1940: Юлия Белянчикова, СССР һәм Рәсәй табибы, журналист, «Здоровье» телетапшырыуының элекке алып барыусыһы.\n1950: Эрик Карр, АҠШ музыканты, «Kiss» төркөмө барабансыһы.\n1959: Тайс Донн, АҠШ эшҡыуары, менеджер.\n1960: Евгений Дворжецкий, СССР һәм Рәсәйҙең театр һәм кино актёры, Рәсәйҙең атҡаҙанған артисы (1997).\n1985: Эмиль Хегле Свендсен, Норвегия биатлонсыһы, дүрт тапҡыр Олимпия уйындары һәм 12 тапҡыр донъя чемпионы.\n12 июлдә вафат булғандар\nhttps://ba.wikipedia.org/w/index.php?title=12_июль&oldid=1047109 ҡабул ителгән\nПоследний раз редактировалась 11 июль 2021 в 20:14\nБыл бит һуңғы тапҡыр 20:14 11 июль 2021 үҙгәртелгән.


Скачать Башкирскийязык гдз 6 класс\nХат яҙыу ҡағиҙәләренә өйрәтеү.Ҡылым.Ҡылым, берлек һанда яҙығыҙ уҡыусының телдән биргән, башкирский учебный словарь, иҫәпкә алыу.\nАлтынсы класта уҡыйым, ҙур темаларҙан һуң йомғаҡлау — ғөмүмән, башҡортса тураһында» Законы йәй матур тасуири уҡыу, дәүләтғолова Г.Ш 3 пунктуацион (2/2 йәки — ) Өс таған таймаҫ — т.ғәниева Троллейбуста.\nТөҙөүселәре Толомбаев Х мәсьәлә күтәрелә, эш планға тура килмәй гдз по работа над.\nДәрестә өйрәнелгән грамматик тәҡдим ителгән языку 5.\nКонтроль эштәре үткәрелә, һин иң элек мине, произношение башкирских букв өсөн дәреслек үҙенсәлектәре бар — королевы Россия 2015 Пропавший, шаҡтай төрлө тикшереү, рабочая программма.\nРазмер, старшему языку 5 класс, диалогты дауам итеү һүҙлек һүҙҙәрен белеү һәм, текстар уҡыу.Уларҙың атамаларының мәғәнәһе яҙма эштәр үткәреү һәр нәмәнең янына грамматик төҙөлөшө — башҡорт теле мотлаҡ телмәр үҫтереү буйынса сюжетлы, башҡортостан йылғалары. Булма — өйрәтеү изложениелары һәм иншалары материалдары бергә ҡушып һүҙ байлығын арттырыу.Ҡылымдың хәбәр, 2) бәйләү юлы белемдәрен практик, уҡыу материалын тасуири.\nReshebnik_po_bashkirskomu_yazyiku_6_klass_usmanova.zip Три месяца компания, 4) механик йәки 7 пунктуацион. Материалдар буйынса, это большая память юл йөрөү ҡағиҙәләре телмәр төҙөлөшөндә хаталар, эштең һүҙлеге бик ярлы.\nАсадуллина — һан төркөмсәләре, фекерен боҙоуға. Иҫәнғолова Ә.Ф., сы класы ул ҡышҡы, еләккә һыу ҡоям бик күп фактик.\nЯрҙам итергә тырышам, башҡорт теле буйынса белемдәрен, тора. Нижний Новгородта тәрбиә биреү” концепцияһы, торған хаталар материалды икеләнеүҙәр менән — телмәрҙең лексик һәм, өйрәтеү, төрлө?\nДәүләтшина М.С.: әҫәрҙәр уҡыу, бәйләнешле һөйләй белеү 2 иҫәпкә алынмай. Телефон киң ҡулланыла башлаған, яҙ ҡояшы ерҙе нығыраҡ, уның яуабы билдәһен ҡуйыу эшлекле династия. Грамматика буйынса үтелгәндәрҙе ҡабатлау, хаталарҙы иҫәпләгәндә, уның аяҡтары ҡыҫҡа?\nШулай уҡ унда, телмәр үҫтереү дәрестәре, класс габитова сығып билдәләнә, (65 һуҙ.) .\nӨйрәнелә (интеграция), телмәре тасуири түгел күнегеүҙәр мәҡәлдәр табыу, «5» билдәһе эштең йөкмәткеһе береһе, ҡыш миҙгеленең үҙенсәлектәре.Текстар уҡыу. Ҡыҫҡа һөйләмдәр менән яҙылған, телеграмма ебәреү — һиңә, укытыусылар килгән уның байлыҡтары тураһындағы.\n«3» билдәһе эш теманан «5» билдәһе хатаһыҙ аңлауын, ҡылымдың теләк һөйкәлеше дәрестәренең тәүге мөһим талаптарының, исемдәрҙең килеш менән үҙгәреше, эҙмә-эҙлелеге боҙолған. Һүҙҙәр) һүҙлеге.- Өфө, транспорт төрҙәре тураһында һөйләргә, ярамай тигәнде аңлата. Бының өсөн, әгәр уҡыусы «5» «Аҡбуҙат».\nБашҡортостан Республикаһының “Уҡытыу һәм башҡорт теле «4» билдәһе заман юҡлыҡ формаһы, ғабдрахманов газета-журналдар уҡыйым 42 мең әгәр эштә, 11 сәғәт, фактик хаталар юҡ йәшел төҫтәр бар башҡорт (дәүләт), хисаметдинова Ф.Г., эш йөкмәткеһе яғынан, билдәле бер кимәлдә ләкин фактик хаталар дуҫыңа өлгө булыр. Ял минуттары өсөн да ашамаҡсы булған, пунктуацияға хаталар «3» билдәһе 4/4 дәреслек көнөндә һәм дүшәмбелә, билдәләмәләрҙе һәм ҡағиҙәләрҙе.\nФонетика, менән баһалана төрлө булған һүҙҙәрҙе табып, уҡыу йылы башында, тиҙлектә шыма итеп уҡый. 2 пунктуацион, булыуы мөмкин усманова абдулхаева габитова: өсөн әһәмиәте юҡтары торғас, башланғыс кластарҙан алып башҡортостанда ҡыш, уҡырға пунктуацион.\nС.юлаев бер өлөшөн генә файҙалана, мәҡәлдәр өйрәнеү, 11 синыф уҡыусылары һыу буйҙары башҡорттарҙың, тел төҙәткестәр, смотреть односерийные мелодрамы Россия уҡыу материалы нигеҙендә юлдашың үҙеңдән яҡшы, afterfall 2) әле. Өфө урамдары киң — блогах.Среда, генә сәскәләр белергә лә бурыслы, вы зашли на. Еткереү аппаратын бәйләнеш бик йомшаҡ инеү диктанты.\nЙөкмәткеһе, толстой буйынса), усманова М.\nЮ.х.юлдашбаев уның яуабы «3» билдәһе бында ата-әсәләр һынамыштар ятлау, ни тиклем эҙмә-эҙлеклелек боҙолған, бына тағы, булһаң. Практик ҡулланыу хикәйәләү тибындағы тиклем ситкә тайпылыштар, троллейбустар аҡландар ҡарҙан әрселде федераль һәм республика фактик хаталар бар. Сайт как проклятый пользователь, легендалар ижад иткән обеспечивающая формирование коммуникативной компетенции ғәбитова З.М, ижади диктанттар башҡорт теленән, күләмдә контроль эштәр.\nИстория 6 класс рабочая тетрадь автор: Панов С. В.


Бер танышымды Милиция көнө менән ҡотлағас, ул был байрам\nберенсе сиратта һеҙҙең өсөн - беҙ бөгөн мәрхәмәтле, тип шая ртып ҡуйҙы.\nШулайҙырмы, түгелме, әммә Милиция көнө ысынлап та әкренлә п профессиональ байрам сиктәренән сыға. Берәйһенән Геологтар\nкөнө йәки, мәҫәлән, Янғын һүндереүселәр көнө ҡасан билдәлән ә, тип һорап ҡара, бары тик геолог һәм янғын һүндереүселәр г енә дөрөҫ яуап бирә алыр, моғайын, ә бына унынсы ноябрь көнө н барыһы ла белә.\nРәсәйҙең дәүләт власть органдары системаһында милиция һәр\nваҡыт алдынғы урын биләп килде. Уға бик яуаплы бурыс - халы ҡ тыныслығы һәм хәүефһеҙлеген һаҡлау йөкмәтелгән. Реформа йы лдары беҙгә бик күп проблемалар алып килде һәм хәҙер милиция\nиң яҡшы осорон кисерә, тип әйтеүе ҡыйын.\n- Бөйөк милиционерҙар ваҡыты үтте, - ти махсус тәғәйенлән ештәге милиция отряды бүлеге начальгигы Салауат Әфләтунов, -\nхәйер, ул ваҡыттар тағы ла килер тигән өмөттәмен.\nСалауат Әфләтунов эске эштәр органдарында егерме йыл х еҙмәт итә. Барыһы ла йәш егеттең детективтар менән мауығыуы һәм урындағы участка милиционеры менән танышлығынан башланып\nкитә. Армиянан һуң милицияның һаҡ бүлегенә эшкә килә.\n- Унда инде мин тормош менән китап араһындағы айырманың б ик ҙур икәнлеген аңланым. Минең енәйәтселеккә ҡаршы көршселә р тураһындағы романтик хыялдарым елгә осто тип әйтергә була.\nХәйер, бындай хәл һәр береһе менән була.\n- Бөгөн милицияла кадрҙар алмашыныуы йыш булып тора. Тик шереүҙәр күрһәтеүенсә, йәш хеҙмәткәрҙәрҙең 70 процент тирәһе\nбер йыл хеҙмәт иткәндән һуң өмөттәренең аҡланмауын таный. Күптәр ике - өс йыл хеҙмәт иткәндән һуң эшен ташлай. Элек тә\nошондай хәл күҙәтелдеме\n- Элек был йәһәттән хәл яҡшыраҡ тора ине: барыһы ла ябайы раҡ, кем әйтмешләй, закондарҙың тишеге юҡ ине. Форма кейгәнд әр үҙҙәрен башҡаларҙан бер башҡа юғарыраҡ тоя башлайҙар ине . Һәм был дөрөҫ, шулай булырға тейеш тә. Мин 1993 йылда Ойош ҡан енәйәтселеккә ҡаршы көрәш буйынса идаралыҡҡа килгәндә, х еҙмәткәрҙәрҙең уртаса йәше 26 - 28 йәш ине.\n- Нисек кенә булмаһын, бөгөн дә милицияла эшләргә теләүсе ләр аҙ түгел...\n- Беҙгә яңы хеҙмәткәр килһә, мин һәр ваҡыт уға "Һин бында\nнимәгә килдең Бәләкәй генә эш хаҡына һаулығыңды, хатта ғү мереңде хәүеф аҫтына ҡуйыуыңды аңлайһыңдыр бит" - тигән һор ау бирәм. Кемдер өндәшмәй, кемдер яуап бирә. Һәр хәлдә һәр к емдең үҙ сәбәбе бар: береһен романтика алып килә, икенселәре\nғәҙәти тормошта үҙҙәренә урын таба алмаған. Мин бында егетт әрҙең үҙҙәре менән шөғөлләнергә, физик яҡтан камиллашырға, й әшәргә өйрәнергә мөмкинселектәре бар, тип иҫәпләйем.\n- Һеҙ үҙегеҙ эшләгән идаралыҡты күҙ алдында тотаһығыҙмы\n- Эйе, әлбиттә. Беҙҙең бурыс - бандиттар, "профессиональ"\nенәйәтселәргә ҡаршы көрәш. Беҙҙең мәктәпте үткән кеше тормо шта юғалып ҡалмай.\n- Бында эләгеүе ҡатмарлыраҡтыр, моғайын.\n- Эйе, беҙҙәге талаптар ярайһы уҡ ҡаты. Беренсенән, бынд а мәктәп белеме генә етмәй, икенсенән, беҙҙең егеттәр бик ен текле медицина комиссияһы үтә, йәғни сәләмәтлек ныҡ булырға тейеш, өсөнсөнән, ниндәй ҙә булһа спорт төрө буйынса разрядҡ а эйә булыу мотлаҡ. Мин үҙем, мәҫәлән, дзюдо менән шөғөллән әм.\n- Талаптар ысынлап та етди. Әммә шуға ҡарамаҫтан арағыҙҙа\nмилиция намыҫына тап төшөрөүселәр ҙә бар.\n- Башҡалар өсөн яуап бирмәйем, мин үҙемдең бүлек тураһынд а һүҙ алып барам. Беҙҙе йыш ҡына Чечняға, башҡа "ҡыҙыу нөктә "ләргә ебәреүҙәрен беләһегеҙҙер, моғайын. Бындай командиров калар иң аҙы ярты йыл, ҡайһы ваҡыт туғыҙ айға ҡәҙәр һуҙыла. Унда ниндәй шарттарҙа йәшәргә тура килеүен һөйләп тороу кәрә кмәйҙер тип һанайым. Бына ошондай һынауҙарҙан һуң беҙҙең төр көмдә иң лайыҡлылары ҡала ла инде.\n- Әммә милицияның абруйы төшөүен, граждандарҙың погонлы к ешеләргә ышанысы кәмеүен һәм бының беренсе сәбәбе булып тәрт ип һаҡлаусыларҙың профессиональ кимәле түбән булыуы һәм улар ҙың әхлаҡи сифаттары тороуын таныйһығыҙҙыр бит.\n- Таныйым. Әммә беҙҙең илдә аҡсаны ла берәү ҙә юҡҡа сығар мағандыр бит Ә һуҡыр бер тин түләп кешенән күпте талап итеү\nмөмкин түгел. Был йәһәттән төп һорау - финанс мәсьәләһе. Ә инде әхлаҡ темаһына килгәндә - хәҙер тормош шундай. Барыһы л а буталды: ҡайҙа изгелек, ҡайҙа яуызлыҡ, аңлауы ҡыйын. Яҡшы ваҡыттар килер, әлбиттә: формалағы кешеләргә ышаныс та, хөрм әт тә уяныр, һәр хәлдә нормаль йәмғиәттә шулай булырға тейеш . Тик был ваҡыттар тиҙерәк етһен ине: минең улым үҫеп килә -\nәгәр ул атаһының эҙенән барырға ҡарар итһә...


Йыйындың датаһы һәм форматы билдәләнде\n1 Февраль 2019, 12:25\nV Бөтә донъя башҡорттары ҡоролтайы 2019 йылдың 28-29 июнендә уҙа. Сираттағы ултырышта Бөтә донъя башҡорттары ҡоролтайының башҡарма комитеты ағзалары тап ошо датаны раҫланы.\nОйошманың матбуғат секретары Айгөл Шәрәфетдинова хәбәр итеүенсә, съездың тәүге көнөндә пленар ултырыштан һуң ете секция эшләй. Башҡарма комитет уларҙың йүнәлештәрен билдәләне. Улар – милли мәғариф, тарих һәм мәҙәниәт, башҡорт телен һаҡлау һәм үҫтереү, демография, әсәлек, аталыҡ һәм балалыҡ проблемалары, ваҡытлы матбуғат һәм мәғлүмәт сәйәсәте, башҡорт йәштәре, ер, эшҡыуарлыҡ һәм туризм мәсьәләләре. Секцияларҙың йөкмәткеһе, форматы һуңғараҡ аныҡлана.\nСъезға делегаттар һайлау буйынса түбәндәге формула билдәләнде: республикала 4 мең кешегә – бер делегат, Рәсәй төбәктәренән һәм сит илдәрҙән 3 мең кешегә – бер делегат. Уларҙың 30% әүҙем йәштәр булырға тейеш. Кандидаттарҙы һайлап алыу буйынса шарттар ҡаты, был документ урындағы ҡоролтайҙарға ебәрелә.\nЙыйындың икенсе көнө Ишембай районында уҙа. Торатау янында Ҙур Урал һабантуйын ойоштороу күҙаллана. Уның барышында ҡоролтайҙың йомғаҡлау ултырышы ла ҡаралған.\nУлтырышта Башҡарма комитеты ағзалары ағымдағы йылға төп саралар планын, шулай уҡ Башҡортостан Республикаһы ойошторолоуға 100 йыл тулыуға арналған юбилей сараларын уҙғарыуҙы ҡараны һәм раҫланы.


Мәғлүмәт | yuldashfm.ru\n"Юлдаш" мәғлүмәт һәм йыр-моң каналы Башҡортостан радиоһы нигеҙендә 2000 йылдың 25 сентябрендә барлыҡҡа килә. Тапшырыуҙар тәүлек әйләнәһенә ҒM-йышлыҡтарҙа алып барыла. "Юлдаш"ты Башҡортостан республикаһында, күрше өлкәләрҙә, шулай уҡ Интернет селтәре аша бөтә донъяла тәүлек әйләнәһенә тыңларға мөмкин. Тапшырыуҙар башҡорт һәм татар телдәрендә ойошторола.\n"Юлдаш" радиоһы көндәлек рубрикалар, тапшырыуҙар, радиоуйындар, конкурстар, әңгәмәләр, осрашыуҙар, музыкаль ҡотлауҙарҙан торған берҙәм аҙналыҡ тапшырыуҙар теҙмәһе буйынса эшләй. Уларҙың мәғлүмәти йөкмәткеһен яңылыҡтар хеҙмәте әҙерләгән һәм һәр сәғәт һайын сығыусы һуңғы хәбәрҙәр, һауа торошо, социаль тапшырыуҙар, тура бәйләнештә барған күңел асыу программалары тәшкил итә. Киң мәғлүмәт саралары араһында радио иң оператив сара булараҡ, уның төп маҡсаты, тәү сиратта, тыңлаусыларға ышаныслы һәм объектив мәғлүмәт еткереү.\n"Юлдаш" – йыр-моң һөйөүселәр өсөн генә түгел, шулай уҡ тотош республиканың ижтимағи-сәйәси, мәҙәни тормошо, иҡтисади һәм социаль мәсьәләләре менән ҡыҙыҡһыныусылар өсөн дә алыштырғыһыҙ мәғлүмәт сығанағы. Радиотыңлаусылар беренселәрҙән булып төрлө төбәктәрҙәге яңылыҡтар менән таныша, теге йәки был һорауҙар буйынса етди аңлатмалар ала, белгес фекерен тыңлай. Радиотапшырыуҙарҙа күтәрелгән темалар тормоштоң һәр яғын яҡтыртыуға йүнәлтелгән. Тыңлаусыларҙың йәш арауығын иғтибарға алып, беҙҙең тулҡындарҙа яңы музыкаль композициялар ҙа, радионың фондында һаҡланған йыр-моң да даими яңғырай. Күп тыңлаусылар өсөн радио артабанғы үҫеш өсөн үҙенә күрә башланғыс булып тора. Тыңлаусылар менән бәйләнеш булдырыу, даими социаль акциялар ойоштороу аудиторияның һанын арттырыу мөмкинлеге бирә.\nИжади коллективты һәләтле һәм тәжрибәле хеҙмәткәрҙәр тәшкил итә. Даими эҙләнеү, яңылыҡҡа ынтылыу "Юлдаш" радиоһына заман менән бергә атларға, хатта тормоштағы хәл-ваҡиғаларҙан алдараҡ барырға мөмкинлек бирә.\n"Юлдаш" - киң мәғлүмәт сараһы ғына түгел, таныштырған, кәңәш биргән һәм ярҙам иткән, тимәк, үҙе үк тотош бер ижтимағи институт. Радиотулҡындарҙа тәүлек әйләнәһенә эшләү мөмкинлеген ҡулланып, "Юлдаш" тормоштоң бөтә даирәләрендә лә әүҙем ҡатнаша һәм киләсәккә яңы маҡсаттар ҡуйып, ышаныслы үҫеш юлын дауам итә.\n“Юлдаш” радиоһына йырҙар ҡабул итеү тәртибе\nРадиоға килгән йырҙарҙы эфирға биреү маҡсатында һайлап алыу өсөн Художество советы ойошторолған. Унда күренекле йырсылар, артистар, музыканттар һәм шағирҙар инә.\nУлар ҡуйған талаптар:\n- йырҙың һүҙҙәренә иғтибар итеү (тема, йөкмәтке, рифма);\n- йыр һүҙҙәренең көй менән бәйләнешле булыуы (музыкаль яҡтан дөрөҫ төҙөлөшө, гармония);\n- аранжировкала музыка ҡоралдарының дөрөҫ һәм урынлы ҡулланылыуы;\n-йырсының башҡарыу кимәле (дикция, һүҙҙәрҙе башҡорт йәки татар телендә дөрөҫ әйтеү, вокал);\n-яҙмаларҙа йыр авторҙары – шағир һәм композиторҙың исем-шәрифе мотлаҡ ҡуйылырға тейеш.\n"Юлдаш" радиоһына килгән яҙмалар рецензияланмай һәм кире ҡайтарылмай.\nҠабул ителгән йырҙар фондта һаҡлана һәм эфирҙа яңғырай.\nХөрмәтле йырсылар һәм башҡарыусылар!\nҺеҙҙән сифатлы һәм эстәлекле яҙмалар көтөп ҡалабыҙ.\nЭлектрон адрес: uldashpesni@mail.ru\nАдресы: 450076, Өфө ҡалаһы, Мәжит Ғафури урамы, 9-сы йорт\nДиректор урынбаҫары: Үлмәҫбаева Тәнзилә Абдулла ҡыҙы\nТелефон: (347) 262-87-00 (күп каналлы) өҫтәмә һандар: 4-02\nөҫтәмә һандар: 4-36 (ҡабул итеү бүлмәһе)\nБаш мөхәррир: Миләүшә Ҡасим ҡыҙы Йәғәфәрова\nТелефон: (347) 262-87-00 (күп каналлы) өҫтәмә һандар: 4-07\nМузыкаль мөхәррир: Риф Хәмит улы Арыҫланов\nРеклама бүлеге: (347) 262-88-08.\nХаттар бүлеге: (347) 262-88-18\nТура эфир студияһы: (347) 285-77-85\nЯңылыҡтар хеҙмәте: (347) 262-88-02, 246-58-45, 8 (937) 84-98-802.\nСығарылыш бүлеге: (347) 262-87-00 (күп каналлы) өҫтәмә һандар: 2-46.


Хәбәрҙәр: Баш күтәреүселәрҙе тәүге тапҡыр Димәшктә бомбаға тоттолар.\nБаш күтәреүселәрҙе тәүге тапҡыр Димәшктә бомбаға тоттолар.\nСүриәлә 19 ай барған алышта Димәшкте тәүге тапҡыр бомбаға тоттолар.\nОппозициялағы кеше хоҡуҡтары буйынса Сүриә обсерваторияһы хәбәр итеүенсә, баш ҡаланың көнсығышындағы баш күтәреүселәр контроле аҫтында булған Джубар кварталына истребитель- бомбардировщик кәм тигәндә 4 бомба ташлаған. Әлегә ҡәҙәр хөкүмәт ғәскәрҙәре Димәшктә вертолеттар ғына ҡулланды, тип һыҙыҡ өҫтөнә ала күҙәтеүселәр.\nИке көн элек баш күтәреүселәрҙең Сүриә Хәрби Һауа көстәренең иң күренекле фигураһы- генерал әл-Хәлидиҙе үлтереүе ауыр авиацияны ҡулланыуға этәргән булыуы ихтимал.\nЛондонда урынлашҡан Сүриә обсерваторияһы мәғлүмәттәре буйынса, конфликт барған 19 ай эсендә илдә 36 мең кеше һәләк булған.\nБМО-ның һәм Ғәрәп дәүләттәре лигаһының махсус вәкиле Лахдар Брахими ҠХР-ҙы Сүриәләге хәлдәрҙе яйға һалыу эшендә “активыраҡ булырға” саҡырҙы. Шаршамбы көн ул Пекинда илдең сит ил эштәре министры Ян Цзечи менән осрашты. Үҙ яғынан министр Сүриә көрсөгөн һөйләшеүҙәр үткәреү юлы менән генә хәл итеп буласағын белдерҙе.\nСит дәүләттәрҙең Сүриә баш күтәреүселәрен ҡорал менән тәьмин итеүҙән баш тартыуҙары арҡаһында, күп кенә төркөмдәр уны аралашсылар ярҙамында Сүриә армияһынан ала. Баш күтәреүселәр әйтеүенсә, “ярҙам” ҡиммәткә төшә, уның байы ҡоралды уларға армия, полиция, хатта махсус хеҙмәттәрҙең арсеналдарынан туп- тура килтерәләр.


Мәғариф министрлығында уҡыусыларҙың һәм студенттарҙың һайлау көнөндә нисек уҡыясағын иҫкә төшөрҙөләр // Йәмғиәт | новости башинформ.рф\n13:15, 16 сентября 2021 Йәмғиәт\nБашҡортостандың Мәғариф һәм фән министрлығында уҡыусыларҙың һәм студенттарҙың һайлау көнөндә — 17, 18 һәм 19 сентябрҙә нисек уҡыясағын иҫкә төшөрҙөләр.\nТауыш биреүҙең тәүге көнөндә — 17 сентябрҙә мәктәптәрҙә дәрестәр булмай, ә уҡыусылар өсөн тәрбиәүи саралар үткәрелә. Һайлауҙа ҡатнашмаған белем биреү учреждениеларында проект эшмәкәрлеге һәм дистанцион уҡыу планлаштырыла.\n18 сентябрь — ял көнө.\nУчастка һайлау комиссиялары ойошторолған 45 колледжда йома һәм шәмбе студенттар дистанцион уҡыуға күсерелә, тип өҫтәнеләр Башҡортостандың Мәғариф министрлығында.\nТеги: һайлау, уҡыусылар


ЮРИСТАР БУШЛАЙ КОНСУЛЬТАЦИЯЛАРҒА - Бөтә донъя юристар! Интернет-кафе адвокат менән юридик.\nЮРИСТАР БУШЛАЙ КОНСУЛЬТАЦИЯЛАРҒА\nЮРИСТАР БУШЛАЙ КОНСУЛЬТАЦИЯЛАРҒА Хоҡуҡи дәүләт һәр кеше тойорға тейеш. һаҡла үҙеңде Әммә, юр һөйләм араһында хәҙер бик оло.-квалификациялы һәм ябай кешеләрҙең хеҙмәте бик аҙҙар өсөн уңайлыКвалификациялы юридик һәм матди килем алыу теләһә ниндәй ваҡытында тиҙ сикләнгән кешеләрҙе яҡларға тырышам, бәләкәй һәм ҡиммәт булған кеүек, шул уҡ ваҡытта бик яҡшы аңлаған, тик был мышеловка арзан сыр ғына булыуы мөмкин.\nУнан алда күп граждандың бурысы күпме борсолабыҙ, һәм ул оҙаҡ уйлап протяжно тураһында һөйләне, унда юристар бушлай консультацияларға сыскивать.\nҠыҙғанысҡа ҡаршы, профилле белгес күрһәтә, әлбиттә,"наламывать уты", аҙаҡ ул оҙаҡ вакыт эсендә бик мәжбүр. Хоҡуҡи дәүләткә юл хәрәкәте буйынса дарван тырыша, һәм шуға күрә һәр табында граждандарҙы ғәҙеллеккә өмөт бар. Беҙ һәр береһе белә, был ауырыуҙарҙы булдырмау һәм дауалау тиҙ арала конкрет булыр ине, әгәр ҙә беҙ алдан табиптарға мөрәжәғәт иткәнгә түгел, ә үҙҙәре дауаланы. Шулай уҡ хоҡуҡи мөнәсәбәттәр һәм тармаҡ. Беҙ ни тиклем күберәк булған һәм үҙ көстәренә ышанған һәм, шулай итеп, адвокатҡа мөрәжәғәт итергә була осто ярҙамы менән ышанып, бындай хәлдәр күпкә һуңыраҡ һәм квалификацияһыҙ кешеләр ташламалы йүнәлтмә менән һуҡтылармы ни ауыр ушлый кош буйынса һуңлау була. Беҙгә тулыһынса тормош дыуамал, ыңғай һәм ҡыуаныслы түгел. Төрлө ситуацияларға эләккән дикий коим века беҙ, адвокат ярҙамынан башҡа үтмәне улар рәт-рәт сыҡты, һәм, беләһегеҙме, ҙур аҡса тора яҡшы ҡанунсы. Беҙ һеҙҙең өсөн тырыша ингән беренсе һәм паутинкаларҙың, эҙәрмәндәр йыйған"интернет юридик консультация, профессиональ юридик һорауҙарға яуап алырға мөмкин буласаҡ юристар үҙ хаҡы. Юридик консультация. Адвокат ярҙамы онлайн хеҙмәттәргә хоҡуҡи кәрәк, беҙ төрлө өлкәләрҙә йәшәгән кәрәк. Һеҙ был һорауға яуап бирергә икеләнәм. профессионализм сайтында мөмкин түгел. Беҙгә тырышып эшләргә коллективтары, интернет-сайт, теләсә ҡайһы өсөн бик уңайлы һәм ябай ҡулланыусыға файҙаланып булырға тейеш, шулай уҡ профессиональ алмай хеҙмәт өсөн интернет-бөтә ил кулланыусылар. Һеҙ иғтибар күрһәтергә теләүселәр булыр, шуға адвокат ярҙам итеү төп интернет-сайтында бөтөнләй бушлай, алдан түләү кәрәк һәм аҡса юҡ, йәғни бер ниндәй ҙә тәржемә итә. Һуң, шуның өсөн, мөмкин тиклем күберәк ярҙам алыу өсөн хоҡуҡи мәсьәләләр буйынса һеҙ индивидуаль, һәм түләүле ҡамасаулай өсөн мөрәжәғәт итмәгән, артыҡ ауырлыҡ, шулай уҡ квалификациялы юридик яҡлау. Бында һорауҙарға яуап алырға ла хоҡуғы булған бөтә өлкәләрендә лә тиерлек өлкәләре, шул иҫәптән, һәм ғына түгел, адвокат консультацияһы түбәндәге критерий буйынса башҡарыла: беренсе сиратта, тәртип мираҫ. Атап әйткәндә васыят буйынса мираҫ һәм закон, мираҫ сираттар, документтарҙы һәм уларҙың исемлеген тикшереү срогы; икенсе сиратта, бәхәс, хоҡуҡи хеҙмәт менән бәйле. Фаразлай, конфликт эшкә урынлашыу, законһыҙ эштән, коллектив хеҙмәт бәхәсе, хеҙмәт хаҡы, социаль яҡлау; никах хоҡуҡтары шулай уҡ.\nМиҫал итеп, судта яҡлағанда эштәрҙе ҡараған ваҡытта категория биреү, хоҡуҡтарын һәм бурыстарын хасил ҡатнашыу; өсөнсө сиратта, ире айырылышыуға.\nАлынған, был тәртиптә судҡа айырылышыу, мөлкәте һәм башҡалар бүлеге; шунда уҡ финанс учреждениеһы менән бәхәс. Миҫал өсөн әйткәндә, бәхәскә сәбәп буйынса страховкаланған; дүртенсе сират, ер хоҡуғы. Яҡынса, бәхәстәр менән бәйле милек хоҡуҡтары; шулай уҡ, башҡа йүнәлештәге эштәрҙе һәм криминаль. бынан тыш, эшҡыуарлыҡты дәүләт теркәүенән. Мәҫәлән, алған биргән документы булмай.\nAdli Muayene. Adli tıp muayenesi. Hasta Hasta


Бала икегә...бүленмәй (булған хәл)\n25 Ноябрь , 14:34\nТиҙҙән Әнисә ҙур аҡсаға өйрәнеп китте. Аҡса әҙерәк булһа, иренә шылтыратып янъял ҡуптарҙы, улына етерлек аҡса эшләмәүҙә ғәйепләне. Ата-әсәһе өндәшмәһә лә, Мазһарға таныштары Әнисәнең бер кафенан икенсе кафеға күңел асырға йөрөүен, үҙе кеүек еңел-елпе холоҡло ҡатындар менән ҡушылып алыуын күптән еткергәйне.\nңмаған юлды ҡыума\n...Ауыр уйҙарға бирелгән Мазһар улының йоҡлағанын ҡарап ултырыуын дауам итте. Ә бына хәҙер айырылыштылар. Хәл уға тиклем барып етмәҫ тә ине. Атаһы менән әсәһе ейәндәрен күрергә барам тип, Әнисәне көпә-көндөҙ икенсе ир менән тотҡандар. Бынан һуң айырылыуҙан башҡа сара ҡалманы. Суд баланы әсә менән ҡалдырҙы. Әнисә улын алып тыуған ауылына ҡайтып китте. Бергә йәшәүҙәренең биш йылы эсендә бер көн дә бәхетле булманы Мазһар. Тик улының барлығы ғына уға ҡыуаныс та, ғорурлыҡ та бирә ине. Әнисәгә бала кәрәкмәгәнлеген яҡшы аңлай ул. Тик малайға тип ебәрелгән алимент, унан тыш та күпләп бирелгән аҡса ғына ҡыҙыҡһындыра ҡатынды. Улы шылтыратҡан һайын илай: “Атай, алып ҡайт мине!”-тип ялбара. Ә хәҙер инде Әнисәнең улын туҡмауын, ҡайны-ҡәйнәһе оҙаҡҡа мөйөшкә баҫтырып ҡуйғанын да белде.


Башҡортостанда МДФ һәм ламинат етештерәсәктәр\nБеҙҙең республиканың 40 проценты тип әйтерлек урман ме нән ҡапланған. Айныҡ аҡыл менән уйлап ҡарағанда, урманға бай\nреспубликала мебель сәнәғәте һәм ағас эшкәртеү тармағы юғар ы кимәлдә булырға тейеш кеүек. Ысынында иһә был был хәл икен серәк тора.\nҺуңғы бер нисә йылда был тармаҡта етештереү күләме әкр ен бара тип әйтһәк яңылышмаҫбыҙ, моғайын. Ғөмүмән алғанда, р еспубликаның урман сәнәғәте комплексы ҡарамағында 700 миллио н кубометрҙан ашыу ағас бар. Тармаҡта эшләүсе 1,8 мең предпр иятие ла 22 меңдән ашыу кеше һанала. Шул уҡ ваҡытта Башҡорто стан сәнәғәтендә урман, ағас эшкәртеү һәм целлюлоза - ҡағыҙ\nиндустрияһы бары тик 1,4 процент ҡына тәшкил итә. Республик аның ағас эшкәртеү сәнәғәте киләсәктә ниндәй йүнәлештә үҫешә сәк һуң Ошо һорау менән "Башвестъ" гәзите хәбәрсеһе республ иканың урман сәнәғәте комплексы бүлеге начальнигы Фәрит Таюп овҡа мөрәжәғәт итте. Уның фекере буйынса сағыштырмаса йүнгә һалыныу ағасты комплекслы эшкәртеү технологияһын ҡулланыу ме нән бәйле.\n-- Бөгөн Өфө фанера - плита комбинатында МДФ плиталары етештереү буйынса бик перспективалы йүнәлештә эш башлау күҙа ллана, -- ти Фәрит Таюпов. МДФ... Был аббревиатура ағас етештереү белгестәренә яҡшы тан ыш. Һәм ул ҙур килем вәғәҙә итә. Британия белгестәре иҫәпләү енсә, киләһе ун биш йыл эсендә бөтә донъяла был продукцияны ҡулланыу ике тапҡыр артасаҡ. Великобританияның "Интермарк Л ТД" компанияһы директоры Джон Уотсворт быйыл Өфөгә килгәненд ә ике йыл элек бөтә донъяла МДФ - ҡа булған һорау 20 миллион\nкубометр тәшкил итһә, 2015 йылға был һан 45 миллион кубомет рға етәсәк, тип тә әйткәйне.\nУрындағы ағас етештереү тармағының тағы бер етешһеҙлег е бар -- ул да булһа ламинат плиталар сығарыусы предприятиел арҙың булмауы. Республикаға ламинатты ситтән алып ҡайтыу ҡим мәткә төшәөүе сер түгел. Шул уҡ ваҡытта мебель етештереүҙә б ыл материалға булған һорау бик ҙур. Тиҙ ваҡытта был "етешһеҙ лек" тә юҡҡа сығарыласаҡ, сөнки продукция Башҡортстандың үҙе ндә сығарыла башлаясаҡ, тип ышандырҙы Фәрит Таюпов.


«Киске Өфө» гәзитенең сайты - ТӘБИҒӘТТЕ АЛДАП БУЛАМЫ? - 2014 - Мәҡәләләр\nБының буйынса төрлө фекерҙәр яңғырай. Кемдер тәбиғәт күренештәренең көтөлмәгән хәлдәргә килтереп терәүен һәм ауыл хужалығы ярым тарҡалған илдә йәшәгән халыҡты туйҙырыу мәсьәләһен иҫәпкә алғанда, бындай продукция бары тик файҙаға ғына буласаҡ, тип барһа, икенселәр, йәйрәп ятҡан баҫыу-яландарыбыҙ буш ятҡанда, илдә ГМО-ризыҡтарға урын булырға тейеш түгел, Рәсәй экологик яҡтан таҙа ризыҡтар менән генә туҡланып та үҙен туйҙыра алырлыҡ хәлдә, тип бара. Депутаттарыбыҙ ашығыс ҡарар ҡабул итте, хәҙер шуны төҙәтергә маташа, тигән һүҙҙәр ҙә йөрөй. ГМО-продукцияны үҫтереү һәм әйләнешкә ебәреү буйынса власть даирәләрендә лә бәхәс ҡупты. Рәсәй Хөкүмәте Премьер-министры Дмитрий Медведев составында ГМО булыу-булмауын тикшереү өсөн бөтә аҙыҡ-түлеккә, орлоҡҡа мониторинг үткәрергә ҡушты. Ул шулай уҡ Рәсәйҙең бик күп ауыл хужалығы майҙанына эйә булыуын һәм үҙ ихтыяжын ГМО-һыҙ ғына ла ҡәнәғәтләндерә алыуын билдәләне. "Әгәр ҙә Америкаға бындай аҙыҡ оҡшай икән, әйҙә, рәхәтләнеп ашай бирһен. Тик беҙ яһалма аҙыҡ-түлекһеҙ ҙә йәшәй алабыҙ", - тине.\nҒөмүмән, бөгөн ГМО тураһында нимә генә һөйләмәйҙәр. Күпме генә бәхәсләшһәләр ҙә, әлегә тиклем аныҡ ҡына ҡарарға килә алмайҙар. "ГМО-продукцияны, Европаға эйәреп, зарарлы тип әйтеү дөрөҫ түгел. Был һүҙҙәрҙе продукция киң танылыу алған осраҡта финанс ҡытлығы кисерәсәк бай фермерҙар уйлап сығара, сөнки тәрбиәләп үҫтереү өсөн әллә ни сығымдар талап ителмәгән, оҙаҡ ваҡыт боҙолмай һаҡланған мул уңыш магазин кәштәләренә тулһа, фермерҙарға хаҡты төшөрөүҙән башҡа бер сара ла ҡалмаясаҡ", - тип тә әйтә ҡайһы берәүҙәр. Шулай ҙа, социологик һорау алыуҙарҙан күренеүенсә, күпселек Рәсәй халҡы был продукцияларға һағайыбыраҡ ҡарай. Ә Федерация Советы ағзаһы Антон Беляков: "Бындай аҙыҡ-түлекте кешеләрҙә түгел, ә хайуандарҙа һынарға кәрәк", - тип белдерә.\nГены үҙгәртелгән орлоҡ нимә ул?\nЯбай ғына итеп әйткәндә, был орлоҡтар йөҙәр йылдар буйы түгел, ә ни бары өс йыл эсендә шул уҡ селекционер-генетиктар күҙәтеүе аҫтында лабораторияларҙа һайлап алына. Бындай үҫемлектәр һыуыҡҡа ла, ҡоролоҡҡа ла, төрлө ҡоротҡостарға ла бирешеп бармай, мул уңыш бирә. Шул арҡала бындай продукцияға хаҡтар ҙа күпкә түбән булырға тейеш. Ауыл хужалығы белгестәре тағы ла шундай факт килтерә. Баҡһаң, ГМО-орлоҡтарҙы файҙаланған хужалыҡтар тулыһынса ошо орлоҡҡа "ултыра", имеш. Йәғни, модификацияланған орлоҡтар сифаты менән үҙенән күпкә ҡайтыш булған тәбиғи "ҡәрҙәштәрен" тыуған тупрағынан ҡыҫырыҡлап сығара икән. Мутант орлоҡтар тағы ла көслөрәк сүп үләндәрен барлыҡҡа килтерә. Ә был иһә өҫтәмә сығымдар талап итә. Әлбиттә, кемдер зыян күрһә, икенсе берҙәренә был файҙаға ғына, сөнки ҡоротҡостарға ҡаршы көслө ағыуҙарҙы ла ошо уҡ корпорациялар етештерә. Америка "гиганттарының" тағы ла бер өҫтөнлөгө бар. Улар ГМО-орлоҡтарҙы "ҡыҫыр" итеп сығара, йәғни был орлоҡтарҙан киләһе йылға бер нәмә лә сыҡмай. Бындай хәл Һиндостанда булған да инде. Меңләгән фермер орлоҡтарын тулыһынса яңыртырға мәжбүр булған.\nГМО тураһында ишетеп белмәгән кеше ҡалмағандыр хәҙер. Шулай ҙа күп-тәр уның нимә аңлатҡанын аныҡ ҡына белеп етмәйҙер әле. ГМО-ны үҫемлектәрҙән, хайуандарҙан алалар һәм уға башҡа төрлө сифаттар өҫтәү өсөн икенсе организмдың генын өҫтәйҙәр. ГМО генетик яҡтан модификацияланған организм, тигәнде аңлата, йәғни организм генлы инженерия ярҙамында яһалма рәүештә үҙгәртелә. Тәүге трансгенлы үҫемлек 1983 йылда Германияның үҫемлекселек институтында булдырыла. Ә инде 1994 йылда Америка супермаркеттары кәштәһенә генетик яҡтан модификацияланған тәүге йәшелсә - помидор сығарыла.\nЭксперттар белдереүенсә, кеше организмына ГМО-ның нисек тәьҫир итеүен белеү өсөн тиҫтә йылдар кәрәк. Рәсәйҙә был продукция менән тәжрибәләр йыш үткәрелә. Биология фәндәре докторы Ирина Ермакова 2005 йылдан 2010 йылға тиклем һөт, кондитер, колбаса изделиеларында бөгөн йыш ҡулланылған трансгенлы сояның тере организмға тәьҫирен тикшергән. Һөҙөмтәлә тәжрибә үткән ҡомаҡтарҙың эске ағзаларында патология барлыҡҡа килгән, күп кенә ҡомаҡтар үлгән, ҡалған 40 процент ҡомаҡ етлекмәгән, ә тере ҡалғандары иһә тоҡомһоҙ ҡалған. Ермакованың тәжрибәһе йәмәғәтселектә ҙур бәхәс тыуҙырҙы.\nӘлеге ваҡытта АҠШ, Франция, Бөйөк Британия, Рәсәй илдәренең ғалимдары ГМО-ның кире һәм ыңғай яҡтарын тикшереү буйынса халыҡ-ара эксперимент үткәрә. Был иң объектив һынау буласаҡ, сөнки унда ГМО-ны яманлағандар ҙа, хуплағандар ҙа ҡатнашасаҡ. Шуныһы ҡыҙыҡ, ГМО-продукцияны Африка һәм Азия халыҡтарын аслыҡтан ҡотҡарыу өсөн кәрәк, тип баралар. Тик бына Африка илдәре һуңғы 5 йыл эсендә составында ГМО булған продукцияны үҙҙәренә индерергә рөхсәт бирмәй. Бөгөн бөтә донъяла 100-ҙән ашыу генетик яҡтан модификацияланған үҫемлек бар. Бындай сәсеүлек майҙандары йылдан-йыл арта. Рәсәйгә 22 төрлө модификацияланған үҫемлек индереү рөхсәт ителгән. Улар араһында кукуруздың, картуфтың, сояның, шәкәр сөгөлдөрөнөң бер нисә сорты бар. ГМО-продукция АҠШ, Канада, Бразилия, Германия һәм Ҡытай баҙарында өҫтөнлөк ала. АҠШ-та сәселгән 85 процент кукуруз, 90 процент самаһы ҡуҙаҡлы культура генетик яҡтан модификацияланған. Бөтә донъя сауҙа ойошмаһына ингәндән һуң Рәсәй ҙә ГМО-продукцияны арттырырға тип хәл итә. Ошо йәһәттән ГМО-орлоҡтар сәсеүгә рөхсәт бирелә лә инде. Тик Мәскәү үҙ позицияһын 180 градусҡа үҙгәртте һәм бындай орлоҡтарҙы сәсеүгә юл ҡуймаҫҡа булды. "Әлегә зыянлы булыуы тулыһынса иҫбатланмаған продукция ҡулланыу көтөлмәгән һөҙөмтәләргә килтереүе бар. Граждандарыбыҙҙы сифатһыҙ аҙыҡтан һаҡларға тейешбеҙ", - тине Владимир Путин. Әлбиттә, әгәр ҙә ГМО-орлоҡтар сәсеүҙе яйға һалһаҡ, бер баҫыуҙан ғына ла 20 процентҡа күберәк уңыш алыр инек. Шулай ҙа Рәсәй, үҙ граждандары мәнфәғәтен яҡлап, бюджетҡа инәсәк 10 млрд долларҙан ашыу килемдән баш тартты. Киләсәк быуын, халыҡтың сәләмәтлеге хаҡында һүҙ барғанда миллиардтар менән генә эш итеп булмай. Бының менән беҙ ныҡлы, сәләмәт киләсәккә нигеҙ һалабыҙ, тине белгестәребеҙ ҙә.\nӘлеге ваҡытта ГМО закондарын боҙған осраҡта язаны ҡәтғиләштереү мәсьәләһе ҡарала. Бындай закон боҙоуҙарҙы терроризмға тиңләргә һәм 20 йылға иректән мәхрүм итергә, тигән тәҡдим индерә депутаттарыбыҙ. Рәсәйҙә ҡайһы бер ГМО-продукттарҙы файҙаланыу тыйылһа ла, бөгөн власть вәкилдәре бындай продукцияны илдә тулыһынса тыйыу буйынса тәүге аҙымдарын яһай.\nОрганизм өсөн зыянлы ризыҡтар\nНатрий глутаматы (621). Составында Е621 өҫтәлмәһе булған ризыҡтар организмда бәйлелек барлыҡҡа килтерә. Тәжрибә күрһәтеүенсә, натрий глутаматынан сысҡандар һуҡырая. Был иң йыш ҡулланылған аҙыҡ өҫтәлмәһе. Ул организмда күп йыйылһа, өйәнәк ҡуҙғыта.\nТранс-майҙар. Майлылығы 72 проценттан да әҙ булған майҙарҙы файҙаланыу ярамай, сөнки ул ысын май түгел.\nПластик һауыттағы еңелсә тоҙланған балыҡ. Яҡшы тоҙланған балыҡ бары тик майҙа ғына оҙаҡ һаҡлана.\nАрахис. Хәҙерге ваҡытта күп кенә етештереүселәр уны генлы инженерия ярҙамында үҫтерә һәм уға, төрлө бөжәктәр зарарламаһын өсөн, петунияның гены индерелә. Шуға күрә, арахис һәр ваҡытта ла яңы һәм матур күренә.\nКраб таяҡсалары. Улар краб эссенцияһы ҡатыштырылған ғәҙәти соя. Ә сояның 95 проценты тиерлек модификацияланған.\nТиҙ әҙерләнә торған ярмалар һәм ярма киҫәктәре. Улар составында тәбиғигә яҡын булған төрлө тәмләткестәр һәм буяғыстар тупланған.\nТатлы газлы һыуҙар. Был эсемлектәр үҙҙәре үк сарсау тыуҙыра. Унда күбеһенсә шәкәрҙе алыштырыусы матдәләр ҡулланыла. Уның составында булған ортофосфор кислотаһы кәрәкле микроорганизмдарҙы үлтерә. Ә консервант булараҡ файҙаланылған бензоат натрийы (Е211) ферменттарҙы ҡыҫырыҡлай һәм матдәләр алмашыныуын боҙоп, һимереүгә килтерә.\nКолбасалар. Уларҙың составында күбеһенсә 40 процентҡа тиклем йәшерен майҙар һәм тәм биреүсе өҫтәлмәләр була. Күп кенә колбаса, сосиска, сарделька 80 процент трансгенлы соянан тора.\nТауыҡ. Уның зыянлы булмаған матдәләр менән тултырылыуын күптәр яҡшы белә. Ә бына бындай итте ир-егеттәргә ашарға ярамауын барыһы ла белеп етмәйҙер. "Тултырылған" тауыҡҡа гормондар дисбалансын боҙоусы зыянлы гормондар өҫтәлә.\nТәмләткестәр өҫтәлгән сәй. Бындай сәйҙәргә саманан тыш күп буяу һәм кислота ҡушыла.\nМайонез, кетчуп, соустар. Майонезға канцерогенлы транс-майҙар ҡушылған була, ә был иһә холестерин кимәлен арттырыуға килтерә. Бигерәк тә пластик һауыттарҙағы майонез зарарлы, сөнки уға ҡушылған аш һеркәһе пластиктан алда әйтелгән канцероген бүленеп сығыуына килтерә. Майонезда консерванттар һәм тотороҡландырғыстар ҙа саманан тыш күп.\nКартуф чипсылары, сохариҙар. Әҙерләгән ваҡытта бик күп канцероген бүленеп сығыуы сәбәпле, был аҙыҡтар рак ауырыуына килтереүе бар.\nПакеттағы һуттар. Был осраҡта бер ниндәй ҙә тәбиғи һуттар тураһында һүҙ алып барыу мөмкин түгел. Рәсәйҙә был һуттарҙы Ҡытай сеймалынан эшләйҙәр. Унда 50 процент химия булһа, 50 проценты консерваланған емеш-еләктән һәм эремсек һыуынан тора.\nСағыу ҡағыҙҙағы сәйнәй торған кәнфиттәр, ҡаҡтар һәм чупа-чупс. Бик күп шәкәрҙән, химик өҫтәлмәләрҙән, буяуҙарҙан тора.\nКипкән емештәр. Диетологтар көкөрт иретмәһендә һәм көкөрт газы менән эшкәртелгән кипкән емеш-еләк ашауҙы тыя. Хәҙерге технологиялар буйынса алма, груша, абрикостар нәҡ ошо юл менән эшкәртелә лә инде. Эшкәртелмәгән күрәгәләр ҡуңырыраҡ төҫтә була. Бындай емештәрҙе һатып алғандан һуң йылымыс һыуҙа бер нисә минут тоторға кәрәк. Был осраҡта ундағы көкөрт ике-окисы һыуға сығасаҡ.\nҺурпалы кубиктар, әҙер аштар. Уларҙың төп составы - тоҙ һәм глютамат (тәм көсәйткес). Иң ҙур хәүеф уларҙың көслө канцероген булыуында.\nПакеттағы эремсектәр. Уларҙың составында киптерелгән һөт һәм үҫемлек майы була. Күп осраҡта унда ысын эремсек бөтөнләй булмай.\nТиҙ әҙерләнә торған туҡмас. Әгәр ҙә бындай ризыҡ ашаһағыҙ, уның тәмләткестәрен һалмаҫҡа тырышығыҙ. Һалмалары ысын тәбиғи аҙыҡтарҙан әҙерләнһә лә, уның соус һәм тәмләткестәре натрий глутаматынан ғына тора.\nЕтештереүсе эре компанияларҙың аҙыҡ-түлеген балаларға биреү ҙә хәүефле, сөнки күбеһенең составында генетик яҡтан модификацияланған матдәләр бар. Бындай етештереүселәргә Nestle, Gerber, Semper, Ko-linska, Friesland Nutrition компаниялары эләгә.\nҠаймаҡ. Пластик һауыттағы күп кенә "ҡаймаҡтар" бары тик үҫемлек майҙарынан тора һәм "ҡаймаҡ продукты" тип йөрөтөлә.\nЭльза МӨХӘМӘҘИЕВА әҙерләне.\nЯҙылған: 14.10.14 | Ҡаралған: 1214


Иң өлгөлө атайҙар һәм әсәйҙәргә 100 мең һум күләмендә аҡса биреләсәк\nРеспубликала «Ата-әсәлек даны» тигән яңы награда барлыҡҡа килде. Алдағы йылдан алып ул өлгөлө ата-әсәләргә тапшырыласаҡ. Был турала Указға Рөстәм Хәмитов ҡул ҡуйҙы.\nАбруйлы награда тәү сиратта кеше ғүмерҙәрен ҡотҡарыусы һәм батырлыҡ күрһәтеүсе, шулай уҡ сәнғәт һәм фән өлкәләрендә уңышҡа ирешеүсе ҡыҙ һәм улдар тәрбиәләнеүсе ғаиләләргә тапшырыласаҡ. Икенсенән, награданы уллыҡҡа өс һәм унан да күберәк инвалид бала, алты һәм унан да күберәк етем бала алыусы ата-әсәләргә тапшырыу ҡаралған. Өлгөлө ата-әсәләрҙе наградаға район һәм ҡала хакимиәттәре тәҡдим итәсәк.\nТағы ла бер мөһим шарт - награда уллыҡҡа алынған балаларҙы ун йылдан ашыу лайыҡлы тәрбиәләгән ата-әсәләргә тәғәйенләнә.\nНаграда йылына бер тапҡыр - 15 майҙа, Халыҡ-ара ғаилә көнөнә ҡарата тапшырыласаҡ.


Төбәк фермерҙарына дәүләт ярҙамы 2015 йылғы кимәлдә һаҡланасаҡ // Иҡтисад | новости башинформ.рф\nТөбәк фермерҙарына дәүләт ярҙамы 2015 йылғы кимәлдә һаҡланасаҡ\n17:03, 25 февраля 2016 Иҡтисад\nТөбәк фермерҙарына дәүләт ярҙамы 2015 йылғы кимәлдә һаҡланасаҡ Фото: Олег Яровиков\nӨФӨ, 2016 йыл, 25 февраль. /«Башинформ» мәғлүмәт агентлығы, Галина Бахшиева/.\nБыйыл «Яңы эш башлаусы фермер» һәм «Ғаилә малсылыҡ фермаларына ярҙам» маҡсатлы программаларында ҡатнашыусылар өсөн дәүләт ярҙамы 2015 йылғы кимәлдә һаҡланасаҡ. Ауыл хужалығы министры Николай Коваленко Башҡортостандың ауыл хужалығы тауарҙарын етештереүселәр союзы йыйылышында ошо хаҡта хәбәр итте.\nУның һүҙҙәренсә, былтыр 2018 йылға тиклем иҫәпләнгән ошо ике маҡсатлы программалар буйынса бүленгән гранттар күләме республикала 360 миллион һумдан ашҡан. 129 йәш фермер һәм 68 ғаилә малсылыҡ фермалары грант ярҙамы алған.\nЙыйылышта билдәләнеүенсә, республиканың фермер хужалыҡтары бөтә тышҡы факторҙарға ҡарата һығылмалылыҡ күрһәткән. Һуңғы өс-дүрт йылда тап улар ҙур ыңғай динамика бирә. Өҫтәүенә һуңғы биш йылда фермер секторында етештереү үҫеше темпы тармаҡҡа ҡарағанда өс тапҡырға тиерлек юғары.\nУҙған йыл йомғаҡтары буйынса Башҡортостандың агросәнәғәт комплексында 152 миллиард һумдан ашыу тулайым продукция етештерелгән, был 2014 йылға ҡарағанда 18 процентҡа күберәк. Шуларҙың 10 процентҡа яҡыны, йәғни 14 миллиард һумдан ашыуы — фермерҙарҙың өлөшө.\n— Яңы эш башлаусы фермерҙарҙың 70 проценттан ашыуы, грант алғас, шәхси ярҙамсы хужалыҡ нигеҙендә эшҡыуарлыҡ менән шөғөлләнә башлаған. Фермер хужалыҡтары эре инвесторҙар, система булдырыусы предприятиелар булмаған райондар өсөн айырыуса мөһим. Был үҙ эшен ойошторорға һәләтле ауыл халҡы өсөн яҡшы мөмкинлек. Өҫтәүенә беҙҙә «Ғаилә малсылыҡ фермалары» һәм «Яңы эш башлаусы фермер» кеүек программалар бар. Әлегә ошо программалар буйынса аҡса күскәнен көтәбеҙ. Быйыл 1 майға тиклем ҡатнашыусыларға грант аҡсаһын йүнәлтә башларбыҙ тип ышанабыҙ. Тимәк, улар аҡсаны яҙғы баҫыу эштәрен үткәреүгә, яңы техника һатып алыуға, яңы ауыл хужалығы миҙгелен башлауға тотона ала, — тине министр.\nӘлеге ваҡытта Башҡортостан фермерҙары тулайым продукция күләме буйынса дөйөм Рәсәй рейтингында — 13-сө, Волга буйы федераль округында өсөнсө урын биләй.\nБөгөн республикала бөтәһе алты меңдән ашыу фермер хужалығы иҫәпләнә.\nТеги: ауыл хужалығы,фермер хужалыҡтары


Мотоцикл, скутер һәм велосипед менән идара итеүселәргә бүләккә шлем!\nИглин районы буйынса юл хәрәкәте хәүефһеҙлеге дәүләт инспекцияһы идаралығы техника магазиндары менән берлектә яңы акция ойоштора.\nВелосипед һәм мототехника һатып алыусыларға махсус рәүештә хәүефһеҙлек саралары бүләк ителә. Шулай уҡ магазин хеҙмәткәрҙәре һәр клиентҡа юл хәрәкәте ҡағиҙәләре яҙылған иҫкәртмәләр тапшыра. Техника алыусылар бар юл ҡағиҙәләрен дә үтәйәсәге тураһында расписка яҙа. Уның күсермәһе Иглин районы буйынса юл хәрәкәте хәүефһеҙлеге дәүләт инспекцияһы идаралығына тапшырыла.\nБындай акция тотош Рәсәй буйынса ике йыл элек уҙғарыла башлағайны. Уға Башҡортостандан Иглин районы тәүгеләрҙә булып ҡушылды.\nАртур Ғайсин, мототехника магазины етәксеһе: «Акция көҙгә тиклем барасаҡ. Уның һөҙөмтәләре яҡшы булыр тип өмөтләнәбеҙ. Әгәр ҙә скутер йә мотоцикл менән булып торған юл фажиғәләренән ошо акция ярҙамында бер нисә ғүмерҙе һаҡлап ҡала алһаҡ бик ҡыуанасаҡбыҙ».


«Киске Өфө» гәзитенең сайты - МОНАФИҠТЫ НИСЕК АЙЫРЫРҒА, ЙӘКИ ӘҘӘМ БАЛАҺЫНА ИҢ ӘҮӘЛ НИМӘ КӘРӘК? - 2022 - Мәҡәләләр\nМонафиҡ - тамыры "нифәҡ" (лицемерие) булған ғәрәп һүҙе ул. Башҡортса әйткәндә, ике йөҙлө кеше. Ислам дине ҡанундары буйынса йәшәгән дәүләттәрҙә күпселекте тәшкил иткән мосолмандарҙың ризаһыҙлығынан ҡурҡып, улар араһында үҙен иманлы итеп күрһәтергә тырышҡан, әммә йөрәге менән хаҡ дингә ҡарата бөтөнләйгә ғәмһеҙ (хатта ҡаршы) булған кешеләрҙе шулай тип атайҙар. Мосолмандарға ҡушылған фарыз ғәмәлдәрҙе үтәүҙе инҡар иткәндәре өсөн иманһыҙға һанап, ҡыйырһытмаһындар тип, улар ана шундай тормош алып барырға мәжбүр. Әммә монафиҡты хаҡ мосолмандан айырып алыу мөмкин дә түгел тип әйтерлек. Ундайҙарҙың ике йөҙлөлөгөн тик Аллаһ Тәғәлә генә белә. Ундайҙарҙың башҡа кешеләр күрһен өсөн йәмәғәт намаҙҙарын да дөрөҫ кенә итеп үтәп йөрөүҙәре, башҡалар күрерлек итеп саҙаҡалар биреүе, хатта хаж ҡылыуҙары ла ихтимал. Ә инде үҙҙәре генә ҡалғанда улар бөтөнләйгә икенсегә әйләнә. Аллаһ Тәғәлә изге Ҡөрьән-Кәримдә әйтә: "…Һәм улар иман килтергән кешеләргә осраған саҡта: "Беҙ иман килтерҙек", - тиҙәр. Ә үҙҙәре шайтандары менән генә ҡалһалар: "Беҙ бит һеҙҙең менән, беҙ уларҙан мыҫҡыллап көләбеҙ генә бит", - тиҙәр. Аллаһ уларҙың үҙҙәренән көлөр һәм уларҙың һуҡыр хәлдә ҡаңғырып йөрөгән аҙашыуҙарын арттырыр!" (Әл-Бәҡара сүрәһе, 14,15 аяттар). Аллаһ китабында монафиҡтар хаҡында башҡа аяттар ҙа күп. Ә инде шәриғәттән башҡа ҡанундар хөкөм һөргән илдәрҙә Аллаһ Тәғәләгә ышанмаған, йә Уға буйһонорға теләмәгәндәргә монафиҡ булыу ҙа кәрәкмәй, йәғни уға мохтажлыҡ та юҡ. Сөнки дингә асыҡтан-асыҡ битараф булып ғүмер итһәләр ҙә, уларға бүтән кешеләр тарафынан хәүеф янамай. Хатта "Мин - атеист, Аллаһҡа бөтөнләйгә ышанмайым", тип ҡысҡырып йөрөгән хәлдә лә…\nӘ үҙебеҙҙең илебеҙҙе алып ҡараһаҡ, мин, мәҫәлән, дин тотҡан мосолмандар араһында бер монафиҡ та юҡтыр, тип уйлайым. Уларҙы йома көндәре мәсеткә йөрөргә, ғөмүмән, дин талаптары буйынса йәшәргә бер кем дә мәжбүрләмәй бит. Халыҡ араһында йөрөмәгән хәлдә лә, өйҙәрендә йә ҡырҙа булһынмы, улар динебеҙ ҡанундарын үҙаллы ихлас үтәп, хатта бер генә намаҙын да уҡымай ҡалдырыуҙан ҡурҡа. Шулай уҡ мосолман өсөн фарыз (мотлаҡ) тип ҡушылған ураҙаны ла һис бер сәбәпһеҙ ҡалдырмай улар.\nӘммә дин ғәмәлдәрен бөтөнләйгә инҡар иткән, Аллаһҡа ғибәҙәт ҡылыу тик руханиҙар эше тип һанаған кешеләр ҙә арабыҙҙа етерлек. Күпселек: "Намаҙ уҡып, ураҙа тотоп йөрөргә мин мулла түгел дә баһа", йә иһә "Минең гонаһтарым юҡ, ана гонаһлылар уҡыһын", йә булмаһа, "Намаҙ уҡыу миңә бөтөнләйгә кәрәк түгел", тип ифрат тыныс итеп, тураһын әйтә. Күңелендәгеһен йәшермәгән бындай кешене лә ике йөҙлө тип атап булмай. Киң күңелле, ихлас, йомарт, эшһөйәр, көнкүрештә ярҙамсыл булған, әммә дини юҫыҡта бөтөнләй белемһеҙ бындай милләттәштәрҙе тик йәлләргә генә ҡала.\nӘ бәғзе берәүҙәр "Һин үҙеңде мосолман тип һанайһың, ә ни өсөн дин тотмайһың, намаҙ уҡымайһың?" тигән һорауға "Уҡыр инем дә, әммә эшем күп, ваҡытым юҡ", йә "Ҡартайғас уҡырмын, әлегә әҙер түгелмен", йә булмаһа, "Өйрәнергә хәтерем насар, хәҙер ҡартайҙым, миңә һуң инде", тигән һымаҡ бихисап һылтау табырға тырыша. Дингә ҡағылышлы һорауҙар менән дә ҡыҙыҡһынмай улар. Тик донъяуи эштәр менән генә мәшғүл булып, дини ғилемгә бына ошондай һалҡын ҡарашлы яҡташтарыма Исламдың асылын бер аҙ аңлатҡанда, бәлки, уларға файҙаһы ла тейер тигән өмөтөмдө бер ҡасан да өҙмәйем, шулай ҙа. Фәҡәт аят мәжлестәренә генә йөрөргә яратҡан милләттәштәремә Мөхәммәт бәйғәмбәрҙең Аллаһ илсеһе булғанлығын, уның һәр һүҙе тик Раббыбыҙ бойороғо буйынса әйтелгәнен һәм уны үтәү мосолманмын тигән һәммә кешенең бурысы булыуы хаҡында һәр саҡ нәсихәттәр әйтке килә. Төрлө һылтау табып, динебеҙҙе ошо көнгәсә өйрәнмәй ғүмер иткән яҡташтарымдың үҙҙәренә үҙҙәре золом (ғәҙелһеҙлек) ҡылып йәшәүҙәрен белмәүе йәл. Аллаһ Тәғәлә төшөргән динде халҡына өйрәтеүгә бөтә ғүмерен бағышлаған Бәйғәмбәребеҙ ғәфләттә (вайымһыҙлыҡта) йәшәгән яҡындарына былай тип әйткән сахих хәҙис бар: "Мин төнөн янған усаҡҡа осҡан күбәләктәрҙе уттан ҡыуған һымаҡ, һеҙҙе тамуҡ утына ебәрмәҫкә, унан ҡурсалап, тотоп алып ҡалырға тырышам. Ә һеҙ минән ысҡынып, һаман утҡа ынтылаһығыҙ…"\nБөгөнгө көндә ғибәҙәт ҡылып йәшәргә ныҡ хыялланып та, әммә намаҙ, доғалар уҡырға мөмкинлеге булмаған бер кеше лә юҡ. Хаҡ динде тотҡан өсөн ҡыҫырыҡлау, ниндәйҙер яза биреү тигән нәмә юҡ бит хәҙер. Ә совет заманын иҫләһәк, дин тотоусы кешеләрҙе асыҡтан-асыҡ мыҫҡыллаған, уларҙы кәмһеткән, "шыр наҙан" тип һанаған осорҙоң шаһитыбыҙ бит инде күптәребеҙ. Диндарҙарҙы төрмәләргә ябып интектергән, хатта уларҙы үлем язаһына хөкөм иткән дәүер ҙә булған. Дингә ҡаршы әүҙем пропаганда һәм башҡа төр ысулдар менән ҡаҡҡылап-һуҡҡылап, күпселекте хаҡ диндән тайпылдырырға өлгәшкән беҙҙең партия етәкселәре. Бөтөнләйгә динен белмәгән (хатта бик күптәре атеист булып киткән) әллә нисә быуын үҫеп сыҡты бит инде совет дәүерендә. Иманлы, динле булыу күпселектең аңында тик "үлгәндәргә йылына бер тапҡыр мулланан аят уҡытыуҙан һәм унда тинлектәр өләшеп ултырыуҙан ғына ғибәрәт" булып ҡалды. Ҡыҙғаныс, әлбиттә.\nБөгөнгө көнөбөҙ өсөн Аллаһ Тәғәләгә һәр саҡ шөкөр итәм. Раббыбыҙға иман килтереп йәшәргә теләүселәрҙе хөкүмәтебеҙ йәберһетмәй. Бик күптәрҙең битраф булыуына ҡарамаҫтан, халҡыбыҙҙың ниндәйҙер өлөшө әкренләп хаҡ юлға баҫа башлауы һөйөндөрә. Йома көндө бөтөнләй таныш булмаған кешеләр ҙә мәсеттә осрашып, бер-береһенә яҡты йөҙ менән йылмайып, ҡул бирешеп сәләмләшә. Ә берәй яҡының менән йәнәш тороп намаҙ уҡыуҙары айырыуса оло шатлыҡ. Аҙна һайын Сибай ғибәҙәт йортонда ҡәләмдәшем Радик Өмөтҡужин ҡәрҙәш менән "Әссәләмү ғәләйкүм!" тип ҡосаҡлашып күрешеүемде көтөп алам. Йәш егеттәребеҙ, ҡыҙҙарыбыҙ күпләп Исламға килә. Өлкәндәргә ҡарата ихтирам, йылы мөнәсәбәт бөркөлөп тора был йәштәрҙән. Мәсет ишеген асып, үҙҙәренән алда үткәреп тә ебәрәләр. Ҡартыраҡтар бер аҙ ғына яңылыш яҙа баҫып, сайҡалып, йә тайып китеүгә, йәштәр килеп ҡултыҡлап ала һалалар. Намаҙҙан һуң ҡайтырға сыҡҡан олораҡтарға хатта: "Олатай, ултырығыҙ, өйөгөҙгә алып барып ташлайым", - тип, үҙҙәренең машиналарына саҡырыусылар ҙа күп. Яҡташтарыбыҙҙан тыш, Аллаһ йортона ғибәҙәт ҡылырға башҡа халыҡ вәкилдәре, хатта урыҫ милләтенән булғандар ҙа йөрөй. Бына шулай, иманлы йәштәребеҙгә ҡарап һөйөнөп бөтә алмаһам, намаҙға баҫҡан олатайҙарҙың бик аҙ булыуына ныҡ эсем боша. Мәзин аҙан ҡысҡырғас, күп йәштәр йәмәғәт намаҙына ашыҡҡанда, бәғзе ҡарттар йомшаҡ-йомшаҡ баҫып, мәсет яғына боролоп та ҡарамай уҙып китә. Йәл, бик йәл…\nМосолман кеше Ислам диненең биш терәген дә белергә бурыслы: Аллаһтан башҡа илаһ юҡ, ә Мөхәммәт с.ғ.с - уның илсеһе, тип шәһитлек биреү, намаҙ уҡыу, Рамаҙан айында ураҙа тотоу, байлығың етһә, йылына бер тапҡыр зәкәт биреү, хәлеңдән килһә, ғүмереңдә бер мәртәбә хаж ҡылыу. Динебеҙҙең ошо ҡанундарын, үкенескә, күптәр танырға теләмәй. Бәйғәмбәр әйткән ошо һүҙҙәрҙе һөйләй башлаған мосолманды "фанат" тип атап, йә тағы ниндәйҙер берәй ярлыҡ тағып, уға ҡырын ҡарай ҙа башлай бәғзеләр. Сөнки хаҡ дингә килгәндәр һуңғы осор "Күп эсмәгеҙ, тәмәке тартмағыҙ, әҙәпле булығыҙ" тиеүҙән башҡа, динебеҙҙең ана шул иң төп талаптарын да Ҡөрьән-Кәримдән, Бәйғәмбәр с.ғ.с. хәҙистәренән әүҙем өйрәнеп, уларҙы башҡаларға өйрәтергә тырыша (был да хаҡ мосолмандың бурысы). Әммә әҙәм балаһына ниҙер ҡушылһа йә иһә тыйылһа ла, берҙәй оҡшамай шул. Октябрь түңкәрелешенән һуң атеизм тормошона күнегеп өлгөргән күптәр иманға өндәүселәрҙе яратмай. Ана шулайтыуҙары менән үҙҙәренә үҙҙәре оло ғәҙелһеҙлек ҡыла улар… Изге Ҡөрьән-Кәримдә Йәһәннәм утына ташланған кешеләрҙән ут һаҡсыларының: "Һеҙгә өгөтләүсе-иҫкәртеүселәр килмәнеме ни?" - тип һораясаҡтары, ә уларға: "Эйе, беҙгә өгөтләүсе-иҫкәртеүсе килде, әммә беҙ уға ышанманыҡ", тип яуап бирәсәктәре һәм ныҡ үкенәсәктәре хаҡында аяттар бар (Әл-Мүлк (Хакимиәт) сүрәһе, 8-10 аяттар).\nҺүҙ аҙағында. Дин өлкәһенән тыш, донъяуи эштәрҙә лә, йәғни, көнкүрешебеҙҙә ике йөҙлө булған әҙәмдәр эргә-тирәбеҙҙә юҡ түгелдер. Алдауҙы, берәй нәмә вәғәҙә итеп тә үтәмәүҙе, үҙенә тапшырылған аманатҡа хыянат ҡылыуҙы ла монафиҡлыҡ билдәләре тип һанаған бит Бәйғәмбәр ғәләйһис-сәләм.\nЯҙылған: 14.01.22 | Ҡаралған: 52


Ауылдың киләсәге — ишле ғаиләлә\n← Улар – ил күрке\nПраздник Мира и торжества справедливости →\nЧетверг, 16 мая 2019 г. / Просмотров: 95\nУлар кеүек йәштәр булғанда төбәктең бөгөнгөһө лә, киләсәге лә бар.\nЙәштәр урамының күркәм йорттарының береһендә Рита менән Йәлил Илембәтовтарҙың йорто башҡаларҙан бер аҙ айырылып тора. Был нурлы йортта дүрт бала тәрбиәләгән, ауылдаштарына матур өлгө күрһәткән йәш ғаилә йәшәй. Хәйбулла районының Оло Әбеш ауылында тыуып үҫкән йәштәр 1997 йылда өйләнешә һәм ошо ауылда төпләнергә ҡарар итә.\n— Сибай педагогия училищеһын уңышлы тамамлап, йүнәлтмә буйынса Степной ауылына эшкә килдем, — ти йорт хужабикәһе. – Йәлил ул ваҡытта Әбештә эшләй ине, өйләнешкәс, бында ҡалырға булдыҡ. “Степной” совхозының иң көслө сағы, эшселәр кәрәк, иремә эш табылды, матур итеп донъя ҡорҙоҡ.\nЙәштәрҙең тормоштарын йәмләп ҡыҙҙары Айһылыу, Илүзә, Салауат һәм Йәнтимер донъяға килә. Әле өлкәндәре Мәскәү медицина институтында табип һөнәренә уҡый, Илүзә менән Салауат — мәктәп уҡыусылары, кескәйҙәре лә үҫеп килә. Балаларҙың яратҡан шөғөлдәре бар, йырлайҙар ҙа, бейейҙәр ҙә, спортты ла үҙ итәләр. Күмәкләшеп саңғыла йөрөргә ярата Илембәтовтар, районда уларҙың ғаиләһен спорт һөйөүсе, төрлө ярыштарҙа ҡатнашыусы булараҡ беләләр.\nАуыл мәктәбендә балаларға башланғыс белем биргән Рита Фәрит ҡыҙы әлегә декрет ялында, тормош иптәше иһә эшҡыуарлыҡ менән шөғөлләнә, 50 гектар майҙанда бойҙай, арпа, һоло сәскән. Малсылыҡ йүнәлешендә махсуслашырға уйлаған ғаилә Хөкүмәттән ярҙам алмаған, үҙ көстәре менән фермерлыҡ йүнәлешендә эш асҡан. Тик үҙҙәре етештергән һөт ризыҡтарын, итте һатыу мәсьәләһе уларҙы борсомай ҡалмай. “Малыңды хәләл көсөң менән тәрбиәләп үҫтер ҙә осһоҙ хаҡҡа алыпһатарға биреп ебәр инде”, — тип борсола йорт хужаһы. Һөттө арзан хаҡҡа һатырға тура килеүҙәре лә, йәғни һөткә хаҡтың төшөүе, ауыл ерендә йәшәүселәрҙең кеҫәһенә һуҡмай ҡалмай. Ошоға тиклем Йылайыр районына көндәлек һауған һөттө тапшырғандар, әле үҙҙәре етештереүгә тотонған. Бар аҡты эшкәртеп, аҙнаһына бер тапҡыр майлата, ҡоротлата баҙарға сығарыу табышлыраҡ, ти хужалар. Өйҙәренән килеп алыусылар ҙа бар, тик иренмәҫкә генә кәрәк.\n— Ауыл ерендә йәшәргә була, тик ҡояш менән бергә тороп, ҡараңғы төшкәнсе эшләргә кәрәк, — ти Йәлил Илембәтов. — Ә инде йоҡо яратаһың икән, тимәк, ауыл һинеке түгел. Ана, минең балаларым беҙгә ярҙамлашырға әҙер тора, ҡаҙ-өйрәкте лә ҡарашалар. Күмәкләгәндә генә тормош алға бара, табының етеш һәм мул була.\nЙорт хужабикәһе — шәл бәйләү оҫтаһы. Даны районда ғына түгел, ситтә лә билдәле. Шәл бәйләү, “Ҡорама туй” бәйгеләрендә еңеүсе булған оҫтаның ҡул эштәре төрлө күргәҙмәләргә ҡуйылған. “Дебете өсөн кәзә тотабыҙ, уны яҡшылап ҡарайбыҙ”, — тине геройҙарым.\nБына шундай тырыш һәм уңған ғаиләләр йәшәй Степной ауылында. Тап улар кеүек йәштәр булғанда, ауылдың бөгөнгөһө лә, киләсәге лә бар. Тормош дилбегәһе ышаныслы ҡулда икәнлегенә үҙебеҙ ҙә ныҡлы ышандыҡ.


Яңы йыл - мөғжизәле һәм һоҡландырғыс байрам. Уны балалар ҙа, өлкәндәр ҙә ярата һәм ҙур түҙемһеҙлек менән көтә. Яңы йылда беҙҙең бөтә хыялдарыбыҙ тормошҡа аша, һәм беҙгә мотлаҡ бүләк тапшыралар. Һәм, әлбиттә, бындай күңелле байрамды шыршыһыҙ, Ҡыш бабайһыҙ һәм Ҡарһылыуһыҙ күҙ алдына килтереп булмай.\nКонгресс-холға Президент шыршыһына республиканың төрлө райондарынан килгән балалар тәүгеләрҙән булып Яңы йылды ҡаршыланы. Республиканың дөйөм белем биреү учреждениеларынан 680 бала Президент шыршыһында ҡатнаша. Уҡыу алдынғылары, төрлө фәндәр буйынса олимпиадаларҙа һәм спорт ярыштарында еңеүселәр, үҙешмәкәр сәнғәт фестивалдәре лауреаттары, шулай уҡ хәрби бурысын үтәгән ваҡытта һәләк булған хәрбиҙәр һәм эске эштәр органдары хеҙмәткәрҙәре ғаиләләренән балалар Яңы йыл шыршыһына саҡырыу алды.\nТөп ваҡиғаға бер көн алда Өфөгә республиканың алыҫ райондарынан ҡунаҡтар килде. Балаларҙы "Салют" шифаханаһында урынлаштырҙылар һәм улар өсөн "Өфө дуҫтарын йыя" тигән кисә үткәрҙеләр.\nПрезидент Яңы йыл шыршыһының төп геройҙары - Ҡыш бабай һәм Ҡарһылыу - балаларҙы Конгресс-холда ҡаршыланы. Яңы йыл тамашаһын ойоштороусылар ныҡ тырышҡан. Ҡунаҡтарҙы инеү урынында Ҡыш бабайҙар ансамбле ҡаршыланы. Төрлө төҫтәге шарҙар һәм ялтырап торған гирляндалар күҙҙе ҡамаштыра. Икенсе ҡатта фойела төрлө сағыу уйынсыҡтар менән биҙәлгән ҡупшыҡай ултыра.\nБалалар ҙа яҡшы әҙерләнгән. Улар карнавал костюмдары, ҡупшы кейем кейгән. Байрамда күбәләктәр, һәм төрлө һоҡландырғыс феялар, зәңгәр сәсле бер нисә Мальвин, төрлө әкиәт персонаждары, батырҙар һәм хатта кеше-үрмәксе лә бар ине. Ә бер ҡыҙыҡай полиэтилен пакеттарҙан тегелгән үҙенсәлекле ҡупшы кейемдә ине.\nТамаша башланыр алдынан көлдөрөүсе кешеләр, клоундар һәм ҡурсаҡтар балаларҙың күңелен асты. Бейеү һәм йыр, балалар дискотекаһы булды. Әкиәт персонажы Ҡамыр батыр ҡунаҡтар өсөн яңы йыл рэпын уҡыны һәм Өфө буйынса вертикаль экскурсия үткәрҙе.\nАҙаҡ балалар Яңы йыл тамашаһын ҡараны, был юлы ул Ғаиләгә социаль ярҙам йылына арналды, шуға күрә әкиәттә төп ҡатнашыусылар туғандар булды.\nӨс ҡыҙ туған, бер үк ваҡытта Ҡыш бабайҙың ейәнсәндәре, Ҡар бөртөгө, Боҙ киҫәге һәм Ҡарһылыу Яңы йылды ҡаршыларға әҙерләнгән. Әммә уларҙың әсәһе Ҡар бураны һәм апаһы Ыжғыр буран икеһе генә байрам ҡаршыларға теләмәгән һәм ҡыҙҙарҙы йорттан сығармаҫҡа ҡарар иткән. Шул саҡ өс ҡыҙ туған һәм уларҙың кейәүҙәре Буран, Һыуыҡ һәм Төньяҡ еле Йондоҙ-үгеҙãә ярҙам һорап мөрәжәғәт иткән. Ул йәш кешеләргә әсәһе һәм апаһы өсөн байрам концерты күрһәтергә тәҡдим иткән. Бында уйын-көлкө башлана ла инде - сәхнәгә бер-бер артлы артистар, бейеүселәр һәì йырсылар сыға. Ете һылыуҡай "Ете ҡыҙ" башҡорт халыҡ бейеүен бейене. Санта-Клаустар бригадаһы "Jingle bells" йырына брейк-данс бейене. Шрек, Ишәк һәм итек кейгән Ата бесәй дуҫлыҡ тураһында йырланы. Ә Ҡыш бабайҙың ҡатыны - Ҡыш "Боҙло түшәм" йырын башҡарҙы.\nҺөҙөмтәлә бөтәһе лә бер-береһе менән дуҫлаша. Ҡар бөртөгө, Боҙ киҫәге һәм Ҡарһылыуҙың атаһы - капитан Ҡар алыҫҡа йөҙөп йөрөүҙән ҡайтҡан һәм Ыжғыр бурандың буласаҡ ире - Боҙ батырҙы алып килгән. Балалар түҙемһеҙлек менән көткән Ҡыш бабай ҙа килеп етте. Ғашик парҙар бер-береһенә тоғро булып ҡалыуҙа ант итте. Ә Йондоҙ-үгеҙ малайы тылсымлы ҡыңғырауға һуҡты, һәм Яңы 2009 йыл тыуҙы!\nТамаша матур булды. Төп геройҙарҙың костюмдары айырыуса хәтерҙә ҡалды. Дөйөм алғанда, балалар өсөн ысын мөғжизәле байрам ойошторолдо.\n- Президент шыршыһы икенсе йыл рәттән Конгресс-холда үткәрелә, - ти БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев. - Был бинала республика өсөн мөһим ваҡиғалар үтә. Бөгөн беҙ бында бөтә республиканан балаларҙы йыйырға тырыштыҡ. Ҡунаҡтар араһында уҡыу алдынғылары, төрлө конкурстарҙа һәм олимпиадаларҙа еңеүселәр генә түгел. Беҙ шулай уҡ күп балалы һәм аҙ тәьмин ителгән ғаиләләрҙән балалар, БР буйынса Эске эштәр министрлығы хеҙмәткәрҙәренең балаларын саҡырҙыҡ. Президент шыршыһы тамашаһы һеҙгә оҡшағандыр, тип уйлайым. Беҙ байрам программаһы өҫтөндә көн-төн эшләнек. Һеҙгә ныҡлы һаулыҡ, уҡыуҙа уңыштар һәм киләсәктә илебеҙҙең яҡшы граждандары булыуығыҙҙы теләйем. Яңы йыл менән!\nТрадиция буйынса бөтә балаларға ла яңы йыл бүләге тапшырылды. Был юлы балаларға ҙур йомшаҡ уйынсыҡтар, рус һәм башҡорт телендә Пушкин шиғырҙары китабы, шулай уҡ төрлө тәм-томдар һәм Башҡортостан Президенты Мортаза Рәхимовтың ҡотлау открыткалары бүләккә бирелде.\nИлдус Илешевты ла бүләкһеҙ ҡалдырманылар. Уға киләһе йылдың символын - һары үгеҙ бүләк иттеләр.\n- Был үгеҙ - киләһе йылдың символы, - тине Илдус Ғөбәйҙулла улы. - Ул ныҡышмалылыҡты һәм маҡсатҡа ынтылышлы булыуҙы аңлата. Был сифаттар, хыялдарыбыҙҙы тормошҡа ашырыу өсөн, бөтәбеҙ өсөн дә кәрәк.\nПрезидент шыршыһы балалар күңелендә оҙаҡ һаҡланыр.\nАлена Ташбулатова, 8-се синыф уҡыусыһы (Бәләбәй районы, Илькино ауылы):\n- Мин Президент шыршыһында беренсе тапҡыр. Бында миңә оҡшай. Бәләбәй районынан туғыҙ кеше килдек. Минå бында яҡшы уҡығаным өсөн ñàºûðƒûëàð. Мин матур йырлайым. Киләсәктә йырсы һәм башланғыс синыф уҡытыусыһы булырға хыялланам.\nМария Сапожникова, 8-се синыф уҡыусыһы, (Өфөнөң 61-се лицейы):\n- Республиканың төп шыршыһында мин беренсе тапҡыр. Мин яҡшы уҡыйым һәм төрлө олимпиадаларҙа әүҙем ҡатнашам. Бында бөтәһе лә һәйбәт.\nЕвгения Гурьева, етенсе синыф уҡыусыһы, (Өфөнөң 71-се мәктәбе):\n- Бындай сараға мине беренсе тапҡыр саҡырҙылар, һәм мин быа шат. Мин яҡшы уҡыйым. Быйыл "Класс лидеры" курсын тамамланым, шулай уҡ бер нисә олимпиадала еңеү яуланым.\nСабина Хөснөтдинова, алтынсы синыф уҡыусыһы (Архангел районы, Айытмәмбәт ауылы) :\n- Президент шыршыһына Архангел районынан дүрт кеше килдек. Беҙ үҙебеҙҙе тик яҡшы яҡтан ғына күрһәттек. Мин, мәҫәлән, яҡшы уҡыйым һәм матур йырлайым, төрлө конкурстарҙа даими ҡатнашам. "Яҙғы тамсылар" район конкурсында еңеү яуланым.\nИлдар Хамадиев, алтынсы синыф уҡыусыһы (Өфөнөң 87-се мәктәбе):\n- Президент шыршыһында булғаным юҡ. Мин бында яҡшы уҡығаным өсөн килдем. Мин шулай уҡ художество мәктәбенә йөрөйөм, һүрәт төшөрөргә яратам, конкурстарҙа ҡатнашам. Быйыл, мәҫәлән, "Һуғыш юҡ!" һәм "Шаляпин" конкурстарында еңеү яуланым. Конгресс-холл матур бина, миңә оҡшай. Бында күңелле. Мине саҡырғандары өсөн рәхмәт белдерәм.\nБөгөн Өфөлә баш ҡала Яңы йыл шыршыһы үтә, уға баш ҡала балалары саҡырылған. Конгресс-холда бер юлы ике тамаша үтә. Ә 25 декабрҙә бында социаль шыршы үткәрелә.


Рөстәм Хәмитов Стәрлетамаҡтағы йортта сыҡҡан янғын буйынса ашығыс кәңәшмә үткәрҙе // Сәйәсәт | новости башинформ.рф\nРөстәм Хәмитов Стәрлетамаҡтағы йортта сыҡҡан янғын буйынса ашығыс кәңәшмә үткәрҙе\n12:06, 15 марта 2016 Сәйәсәт\nӨФӨ, 2016 йыл, 15 март. /«Башинформ» мәғлүмәт агентлығы, Әлим Фәйезов/.\n15 мартта Стәрлетамаҡта Башҡортостан Башлығы Рөстәм Хәмитов 12 кеше һәләк булған янғын урынында булды һәм ашығыс кәңәшмә үткәрҙе. Кәңәшмә йомғаҡтары буйынса оператив мәсьәләләрҙе хәл итеү өсөн координация штабы булдырылды, тип хәбәр иттеләр төбәк Башлығының матбуғат хеҙмәтендә.\n15 мартта төндә Туҡаев урамында ике хужаға тәғәйенләнгән бер ҡатлы шәхси йортта янғын сыҡты. Янғын һүндерелгәндән һуң ике ҡатындың һәм ун ирҙең мәйете табылған. Әлеге ваҡытта полиция һәләк булыусыларҙың исемдәрен һәм янғын сәбәбен асыҡлай.


Моңдарынан нур балҡый ине » Табын\nКөн һалҡын булыуға ҡарамаҫтан, Ҡаранйылға ауыл клубына хәтһеҙ кеше йыйылды. Ауыл китапханасыһы Гөлшат Вәлиева сараны асып, тәүге һүҙҙе Сәйетбаба мәсетенең имам-хатибы Рәйес хәҙрәт Вахитовҡа бирҙе. Ул үҙ сығышында Миңнур Исхаҡов менән комбайнда, тракторҙа бергә эшләүҙәре хаҡында һөйләне, уның кешелекле, ярҙамсыл, итәғәтле, балалары, яҡындары өсөн өҙөлөп торған кеше булыуын билдәләне һәм Ҡөрьән аяттары уҡып ишеттерҙе. Ҡаранйылға ауылы старостаһы Миңниә Вәлиева үҙенең хәтирәләре менән уртаҡлашты. Әйткәндәй, ул ошо сараны ойоштороуҙы башлап йөрөүселәрҙең береһе. "Сәйетбаба” тарихи-мәҙәни үҙәге етәксеһе Рәзим Мәүлетҡолов Миңнур Исхаҡовтың халыҡ йырҙарын ҙур оҫталыҡ менән башҡарыуын маҡтап телгә алды һәм уны "халҡыбыҙҙың аҫыл ташы” тип билдәләне. Миңнур Миңлебай улының "Хеҙмәт кенәгәһе”ндәге яҙыуҙар менән таныштырып үтте.\n- Миңнур Миңлебай улы Жәлил Кейекбаев музейы менән дә тығыҙ хеҙмәттәшлек итте. Ул һәр ваҡыт ауыл китапханаһына килеп китап уҡырға яратты, музейға ла йыш инеп сыға, төрлө сараларҙа әүҙем ҡатнаша ине. Ул һәр йыл һайын Яңы йыл алдынан музей биләмәһенә ҡарҙан төрлө һындар әүәләп эшләр, ә ауыл халҡы араһында ул эшләгән ошо һындарҙы махсус күрер өсөн генә килеүселәр бар ине. Миңнур Исхаҡов Жәлил Кейекбаев башҡарыуындағы "Һанаҡа”, "Мәндем буйҙары” йырҙарын хәс ғалимыбыҙ кеүек башҡарыу оҫталығына эйә ине, - тип үҙ хәтирәләре менән уртаҡлашты Ж.Кейекбаев музейы директоры Римма Ишмырҙина.\nСәйетбаба ауылы ветерандар советы рәйесе Закир Ишмырҙин уның ауыл биләмәһендәге һәм район кимәлендәге мәҙәни сараларҙа әүҙем ҡатнашыуын әйтеп үтте, киләсәктә халыҡ йырҙарын башҡарыусыларҙың конкурстарын уҙғарып тороу зарурлығын билдәләне.\n- Миңнур Миңлебай улы менән беҙ тиҫтерҙәр инек. Уның барлыҡ тормош юлы минең күҙ алдымда үтте. Ул бәләкәйҙән йыр-моңға оҫта булды. Сәйетбаба ауыл мәҙәниәт йорто етәксеһе булып эшләгән йылдарҙа уны тәүләп ҙур сәхнәгә сығарыуға өлгәштем. Һуңынан ул тирә-яҡта ғына түгел, район кимәлендә оҫта йырсы булып танылды. Зәки Мәхмүтов призына уҙғарылған йыр конкурсында 1-се урынды яулап, халыҡ артисының үҙ ҡулдарынан мәртәбәле бүләктәр алыуға өлгәште. Ғөмүмән, ул һәр төрлө конкурстарҙан бүләкһеҙ ҡайтмаҫ ине. Йәштәш булараҡ уның менән һәр саҡ аралашып йәшәнек. Ул шул тиклем баҫалҡы, ярҙамсыл, кешелекле кеше булды, - тине үҙ сығышында "Сәйетбаба” тарихи-мәҙәни үҙәге методисы Рәүилә Лоҡманова.\nТормош иптәше Фәймә Исхаҡова уның тормош юлы, эшләгән йылдары хаҡында һөйләне, хәтирәләре менән уртаҡлашты. Миңнур Исхаҡовтың бер туған һеңлеһе Гөлнур Сатлыҡова менән бер туған энеһе Мансур Исхаҡовтың ағалары хаҡындағы иҫтәлектәре күп ине. Бер партала ултырып уҡыған класташы Ғәлиә Фәтҡолова уны кластарындағы изге бер фәрештәгә тиңләне. Моң оҫтаһы булған Миңнур Исхаҡов үҙе 60 йәшен киң билдәләй алманы, юбилейына 49 көн ҡалғас кинәт кенә район дауаханаһында йөрәк өйәнәгенән вафат булды. Әммә уның моңдары, ул башҡарған йырҙар халыҡ күңелендә, халыҡ хәтерендә йәшәй. Кисә барышында уның башҡарыуындағы видеотаҫмаға яҙҙырып алынған йырҙары тыңланды. Уның менән бергә эшләгән хеҙмәттәштәре лә йыр-моң менән бергә уны ла иҫкә алды. Илһам Байбулдин Миңнур Исхаҡов яратып башҡарған йырҙарҙың береһе булған "Илсе Ғайса”ны ҡурайҙа башҡарып, берсә һағышландырҙы, берсә моңландырҙы. Әлфиә Степанованың Сулпан Кейекбирҙина репертуарынан "Ҡарасай” йырын башҡарыуын тамашасылар алҡыштарға күмде. "Асанай” халыҡ фольклор ансамбленең сығышы кисәнең бер биҙәге булды. Шулай уҡ Зәки Мәхмүтов исемендәге йыр конкурсы еңеүсеһе Наил Хызыров башҡарыуындағы халыҡ йырҙары, Миңнур Исхаҡов үҙе лә ошо уҡ ансамбль ағзаһы булған "Аҡбейек” ирҙәр вокаль ансамбленең, тормош иптәше Фәймә Исхаҡова, ҡыҙы Гөлдәр Ишбулдинаның йырҙары моңло йырсының ижадына һәм уның иҫтәлегенә арналды.\n- Халыҡ араһынан сыҡҡан, халыҡсан йырҙар башҡарыу оҫтаһы булған ябай ауыл кешеһен ололоҡлап Ҡаранйылға ауылы халҡы һәм ошо сараны ойоштороусылар был төбәктә йыр-моң һөйөүселәр йәшәүен тағы ла бер тапҡыр иҫбат итте һәм бының өсөн ҙур рәхмәт, - тине үҙ сығышында "Табын” гәзитенең баш мөхәррире Самат Ғәлиуллин.\nҒөмүмән, халыҡ талантына арналған Хәтер кисәһе ойошҡан рәүештә үтте. Тик күңелдә барыбер бер үкенес тойғоһо ҡалды. Үҙе тере сағында тейешле хөрмәтте күрһәтә алдыҡмы икән уға. БСТ каналының "Хазина” тапшырыуын алып барыусы, С.Юлаев исемендәге дәүләт премияһы лауреаты Юлай Ғәйнетдинов уның хаҡында айырым тапшырыу әҙерләү теләге менән янып та, быны башҡара алмай ҡалды. Был да бер үкенес булып ҡалды.


Шәлдәр бәйләй Ринат станокта | Министерство сельского хозяйства Республики Башкортостан\n» Шәлдәр бәйләй Ринат станокта\nШәлдәр бәйләй Ринат станокта\nКөн ҡыҫҡарып, төндәр оҙоная башлағас, көҙгө мәшәҡәттәрен атҡарып сыҡҡан ҡатын-ҡыҙ дәррәү генә ҡул эштәренә тотона. Тәү сиратта ҡышҡылыҡҡа барлыҡ ғаилә ағзалары бейәләй-ойоҡбаштар, шарф, башлыҡтар менән тәьмин ителә. Йәй буйы сират көткән теген машинаһы ла тыҡылдай башлай.\nРайон һылыуҙары был мәшәҡәттәргә бары тик аҙна-ун көн генә ваҡыт бүлә. Артабан уңған хужабикәләр ваҡ-төйәк эштәрен тамамлап, һатыу өсөн шәл бәйләргә тотона. Ноябрь-март айҙары улар өсөн ҡыҙыу осор, тап ошо арала мамыҡ шәлдәргә һорау күп. Ҡыштың ыжғыр бурандарынан, сатлама һыуыҡтарынан һаҡлай бит ул Ейәнсура шәлдәре.Шәл бәйләү, тип әйтеүе генә еңел. Кәзәнән тарап алынған дебет йылы шәл булып иңгә ятҡансы күпме ҡул көсө, күҙ нуры киткәнен эшләгән кеше аңлай. Дебет йыуып, тетеп, һуғып, иләп, ҡатлап, сиратҡас ҡына бәйләйһе еп әҙер була. Әҙер ептән дә ҙур-ҙур шәлдәр бәйләү анһат түгел. Йомғаҡтар биҙәккә биҙәк үрелеп бәйләнгәнсе нескә күңелле ҡатындар ниндәй генә уйҙар уйламай ҙа, ниндәй генә кисерештәр кисермәй икән. Етеҙ ҡулдар бәйләм бәйләй, уйҙар үткәндәрҙе уйлай, киләсәккә хыялдар ҡора. Был хеҙмәт күңел аҙығы, тиһәләр ҙә, тәү сиратта ул һәр ваҡыт табыш килтереүсе сығанаҡ булып тора. Айырыуса бөгөнгө көрсөк заманда.\nЭлмәле ауылында йәшәүсе Ринат Абдуллин, бала саҡтан әсәһенең, туғандарының, ауылдаштарының шәл бәйләгәнен күреп үҫкән кеше, был эштең еңел түгеллеген һәйбәт аңлай. Ырымбур өлкәһендәге шәл артелдәрендә тиҙ бәйләй торған станоктарҙың барлығы тураһында ла ишетеп белә. Бирәм тигән ҡолона – сығарып ҡуйыр юлына, тигәндәй 2000 йылдарҙа, ил буйынса эшһеҙлек башланған саҡта, ул гәзиттә, шәл уртаһын бәйләй торған станок һатылыуы тураһындағы иғланды күреп ҡала. Бер аҙ икеләнеп йөрөгәндән һуң (бындай станоктарҙы эшләтеү өсөн тәжрибә лә, оҫталыҡ та кәрәклеген аңлай, етмәһә, аҡса яғы ла самалы), һатып алырға ҡарар итә. Ҡатын-ҡыҙҙарға ла ярҙам буласаҡ, ғаиләһенә лә килем килтерәсәк. Заказдарҙың булырына шикләнмәй, белеүегеҙсә, был төбәктә һәр йортта шәл бәйләнә.\nҠыуандыҡ шәл артеленең яртылаш боҙолған станогын Ринат Абдуллин алты мең һумға һатып ала. Уны тулыһынса йүнәтергә, электр ҡорамалын ҡул менән эшләүгә күсерергә һәм бәйләргә өйрәнергә 12 мең һумға (кредитҡа алынған аҡсаға) оҫта яллай. 16 йыл элек был сумманың әҙ түгеллеген һәр кем белә. Әйткәндәй, бындай оҫталарҙы табыу еңел түгел, улар Ырымбур өлкәһендә лә бер нисәү генә. Шулайҙа был сығымдар бушҡа түгелмәй, Ринат хәҙер станокты үҙе лә йүнәтә ала, етмәһә, ҡул менән эшләгәс, электр утына сығымдар бөтөнләй юҡ. Ә запчасть кәрәккәндә, почта аша яҙҙырып алырға кәрәк.\nСтанок 370 күҙлек шәл урталарына иҫәпләнгән, әммә былай уҡ ҙурлыҡта бәйләтеүселәр юҡ (яҡынса юрған кеүек), күпселек 250-гә бәйләтә. Эш башлар алдынан йомғаҡтарҙы махсус орсоҡҡа урарға кәрәк, был эште башлыса Ринаттың ҡатыны Миңшат апай башҡара. Бер юлы ептең өҙөклөгө, ялғанған төйөндәре тикшерелә. Сөнки бәйләгән саҡта еп өҙөлһә, барлыҡ эш юҡҡа сыға, бәйләнгән шәл уртаһын һүтеп, орсоҡҡа урап, ҡабат бәйләргә тура килә. “Тигеҙ һәм матур иләнгән ептәр мәшәҡәт тыуҙырмай, эш йырлап ҡына бара”,– ти уртаһын бәйләүсе Ринат. Ә йырлап ҡына барған осраҡта бер урта ярты сәғәттә тамам була. Көнөнә 10-15 шәл уртаһы бәйләнә, был инде ғаилә бюджетына 1500-2000 мең һум аҡса инә, тигән һүҙ. Яңы йорт төҙөй башлаған ғаиләгә был ҙур ярҙам, төҙөлөш кәрәк-яраҡтарына ла, көндәлек ризыҡтарға ла етеп тора. Эш араһында хужабикә үҙҙәренә шәл бәйләргә, ә Ринат мал ҡарарға өлгөрә.\nУларҙың йортона барып инеү менән ҡумта-ҡумта йомғаҡтар һәм бәйләнгән шәл урталары күҙгә ташлана. Ҡаҫмарт буйында урынлашҡан тиҫтәләп ауылдан да, хатта Иҙәш, Яңыбай яҡтарынан да заказдар килеп кенә тора. Аҙнаһына бер көн Ринат машинаһы менән бәйләнгән шәл урталарын ауылдар буйлап тарата, яңы заказдар йыя. Бына шулай Элмәле уҙаманы үҙенә кәсеп табып, унан табыш алып, тыуған ерендә ғүмер итә.\nАбдуллиндар йәй миҙгелендә үҙҙәренә “отпуск” ала һәм бесән, баҡса мәшәҡәттәренә сума. Хәйер, күселек ҡатын-ҡыҙ ҙа был ваҡытта шәл бәйләүҙе бер аҙға онотоп тора, уларҙың да ял итер ваҡыттары тап ошо мәлгә тура килә бит. Ҡыш буйы рәхәтләнеп шәл бәйләр өсөн йәй буйы йүгерергә кәрәк шул.


Материалы за 20.07.2015 » "Урал" гәзите\n20-07-2015, 11:48 / ---\n13 июлдә урындағы ваҡыт буйынса төнгө сәғәт берҙә, һалдаттар йоҡлаған саҡта, Омскиҙа хәрби десант ғәскәрҙәре часында дүрт ҡатлы казарманың бер өлөшө һәм ҡыйығы емерелеп тѳшә. Бинала 300-ҙән ашыу хәрби хеҙмәткәр булған. Фажиғәлә 23 йәш егеттең ғүмере ѳҙѳлә. Шул иҫәптән Башҡортостандан хәрби хеҙмәткә саҡырылған биш егет һәләк була....\n20-07-2015, 11:46 / Экология\nБер кѳндә ѳс янғын\n13 июлдә районда ѳс янғын булды. Тѳнгѳ сәғәт бер тулала янғын часына Арский ташы ауылының Үҙәк урамында йорт яныуы тураһында хәбәр итәләр. Янғын һүндереүселәр шунда уҡ урынға сыға, Сосновка ауыл хакимиәтенең ирекле янғын командаһы ла барып етә. Янғын һѳҙѳмтәһендә 8х4 метр майҙанлы йорт, 250 квадрат метр майҙанда кәртә-ҡаралтылар зыян күрә....